
Imod Danskernes Parti 


Demonstranter var lørdag den 13. 
august mødt op ved Den Sorte Dia- 
mant i København, hvor det nazisti- 
ske Danskernes Parti havde indkaldt 
til pressemøde. 





Af Bo Nielsen 


Der lød anti-fascistiske kampråb 
mod nazisterne foran biblioteket, som 
helt uforståeligt havde stillet et lokale 
til rådighed til nazisterne. Politiet var 
massivt til stede for at passe på na- 
zisterne, som allerede var sneget sig 
indenfor. 

Nazistlederen Daniel Carlsen havde 
på forhånd udtalt, at pressemødet ville 
handle om ”en nyhed, som kommer 
til at ændre Danmarks fremtid”, og 
”jeg kan love jer én ting: Danskernes 
Parti kommer i Folketinget, det er 100 
procent sikkert”. 

Det var så løgn. 

Danskernes Parti har nemlig hver- 
ken nået de lidt over 20.000 godkendte 
underskrifter, det kræver at blive op- 
stillet som parti, og partiet har heller 
ikke fået et "gratis" mandat ved at en 
allerede valgt MF'er er skiftet til Dan- 
skernes Parti. 

Hvad nazisterne i stedet havde 
indkaldt pressen for at tale om var en 
meningsmåling! 

En meningsmåling bestilt og betalt 
for af Danskernes Parti. 

Ifølge dén vil DP klare spærregræn- 
sen, hvis de stiller op, og hvis der var 
valg nu. Men dét er for det første — 
selvsagt — ikke det samme som at DP 
er på vej i Folketinget, og for det andet 
er det ikke en almindelig politisk me- 
ningsmåling, der er tale om. 

Camilla Kann Fjeldsøe, leder af den 


politiske afdeling hos analyseinstitut- 
tet Gallup, udtaler til Politiko.dk: 

”Når man kun bliver spurgt ind til 
et enkelt parti, om man vil stemme på 
dem, er der typisk flere, der er positive 
over for at stemme ja, end hvis man 
fik valgmuligheden mellem en række 
partier.” 


Nederlag for nazisterne 
Danskernes Parti er på godt dansk 
fulde af lort, og dét gjorde de lige 
ekstra tydeligt for enhver med dette 
mediestunt. 

Dagen blev for det første et selv- 
forskyldt nederlag for et parti, der er 
så afhængigt af en stramt topstyret 
mediestrategi. 

Partiets higen efter at fremstå re- 
spektabelt har efter en sommer med 
flere racisme-skandaler — og hvor selv 
racisten Martin Henriksen (DF) har 
kaldt DP et nazistisk parti — tydeligvis 
nået desperate højder. 

Den anden grund til, at nazisterne 
fik et nederlag er, at manifestationen 
uden for Den Sorte Diamant slog 
fast, at Danskernes Partis forsøg på at 
fremstille sig som et respektabelt høj- 
refløjsparti ikke er lykkedes. Det viste 
opmødet af vrede københavnere uden 
for Diamanten med al tydelighed. 

Da de to taxaer med nazisterne 
forlod Diamanten, blev bilerne mødt 
med massiv larm og tumult, og de blev 
kortvarigt stoppet af demonstranter, 
der blokerede vejbanen. 

En demonstrant, der i den forbin- 
delse blev slået adskillige gange med 
politiets knippel, sagde bagefter til 
Socialistisk Arbejderavis, at ”nazierne 
så ud, som om de pissede i bukserne 
derinde i bilen, og så er dét jo som det 


Vellykket anti-nazistisk demonstration 


skal være.” 

Hvor var venstrefløjspartierne og 
fagforeningerne? 

Men der skal mere til fremadrettet. 
Den dag var vi 60-80 mennesker. Hel- 
digvis var nazisterne — den dag — til at 
tælle på en hånd. 

Arbejderklassens organisationer har 
en lang historie for selvforsvar imod 
fascismen. 

Som da helt almindelige mennesker 
i 1995 jagede nazisterne ud af Ros- 
kilde, da DNSB forsøgte at marchere 
gennem byen på Rudolph Hess' fød- 
selsdag. Og da helt almindelige men- 
nesker fordrev nazisterne fra Kollund 
og Kværs året før. 

Grunden til at nazisterne ikke fik 
et gennembrud i 1990'erne var først 
og fremmest at arbejderbevægelsen, 
venstrefløjspartierne og andre anti- 
nazistiske organisationer formåede 
at mobilisere tusindvis af mennesker 
imod nazisterne. De røde faner mang- 
lede foran Diamanten i dag. 

Danskernes Parti er til grin lige nu. 
Men en fascistisk organisation, der 
påstår at stå foran et gennembrud, 
derikke er set siden 2. Verdenskrig, må 
uanset hvad aldrig negligeres. 

Nazister skal ikke gives én mil- 
limeter til at hverve til deres antide- 
mokratiske politik og organisationer 
uden modstand. Ikke dén dag og ikke 
næste gang. 


et ST 
DSE EVE 

Hillary Clinton som 
amerikansk præsident? 


Mange af Hillary Clintons støtter bruger 
hendes køn som argument. 

Men der er intet i Clintons politiske linje, 
der blot antyder, at USA's første kvindelige 
præsident skulle blive en bedre leder, end 
Margaret Thatcher var som Storbritanniens 
første kvindelige premierminister. 

Amerikanske arbejderkvinder bliver 
næppe mere frie af Clintons overklassepoli- 
tik for milliardærvennerne og Wall Street. 
Kampen for kvindefrigørelse ude i verden 
styrkes ikke af en militaristisk høg, og 
hendes imperialistiske forsvar for den zion- 
Istiske besættelsesmagt Israel er ikke soli- 
darisk med hendes medsøstre i Palæstina. 

Eller som den amerikanske socialist Eliza- 
beth Schulte skrev i februar: 

"Stillet overfor populariteten af Sanders 
og hans kampagnes budskab, der fokuser- 
er på de længe ignorerede opråb af arbe- 
jderklassekvinder og -mænd, er Clintons 
fornemme venner i disse dage ikke istand 
til at belære kvinder om hvem, de skal 
stemme på.” 

"Der er en særlig plads i helvede for 
kvinder, der ikke hjælper hinanden!”, for- 
talte tidligere udenrigsminister Madeleine 
Albright til en menneskemængde i New 
Hampshire. 

Albright må vide alt om helvede. Hun 
hjalp med at skabe det for det irakiske 
folk, der udholdt et årti af dødbringende 
sanktioner udtænkt af den amerikanske 
regering under George Bush Sr. og Bill Clin- 
Irelgk 





UL NEPAL ES 


Her på avisen holder vi med børnene i favelaen og 
arbejderne imod overklassens kupregering, og vi 
hepper på det nation-løse flygtningehold. 





| Det mener vi | mener VI 


Corbyn, Sanders, Frankrig 
- lyspunkter i mørket 


Arbejderklassens sociale og demokratiske rettigheder er overalt 
under konstante angreb fra magthaverne. Velfærden er under 
konstante nedskæringer og bureaukratiseringer, der både bety- 
der dårligere service og dårligere arbejdsforhold for de offentligt 
ansatte. 





De har intet svar 
Racismen stiger til stadigt mere kvalmende højder, og nye racistiske 
love og regler ødelægger livet for tusindvis af flygtninge og migranter. 

Racistiske partier har fremgang i store dele af den vestlige verden, 
samtidig med at folk mister tiltro til de traditionelle partier på både 
højre- og venstrefløjen. Fort Europa lukker grænserne under den 
største flygtningekrise siden 2. Verdenskrig, samtidig med at impe- 
rialistiske magter bomber løs på civile i kampen om at kontrollere 
verdens olie. 

Samtidig ser det ikke ud til at magthaverne har et svar på hverken 
den økonomiske eller klimamæssige krise. 

Men midt i al denne elendighed er der heldigvis også mange lys- 
punkter - en del af dem som ønsker forandring begynder at kæmpe 
for at skabe den. 


Opgør med nyliberalisme 

Jeremy Corbyn er blevet valgt som formand for Labour i England. 
Han blev valgt på en solidarisk og langt mere venstreorienteret 
linje for partiet, og valget af ham er et opgør med en mangeårig 
nyliberalistisk retning i partiet. 

Det var aktivitet fra bunden af partiet, der sikrede ham formands- 
posten - på trods af hårdnakket modstand fra resten af partitoppen, 
som har været en del af den nyliberale strømning. 

Et lidt lignende billede har vi set i USA, hvor Bernie Sanders, som 
var ganske ukendt og uden penge i ryggen, kørte en kampagne båret 
frem af folk fra samfundets bund. 

Bernie Sanders stod for et radikalt opgør med nyliberalismen og 
racismen, med argumenter om solidaritet, fællesskab, lighed og fred. 

Et andet lyspunkt er de store strejker, der har været i Frankrig op 
til sommerferien. Strejkerne er, som de andre eksempler, blevet 
båret frem nedefra. Fagbevægelsen i Frankrig har, ligesom i de fleste 
andre lande, et fagbureaukrati, som virkede som en hæmsko, da det 
kom til at organisere kamp. 

Den enorme og solidariske bevægelse gjorde, at det racistiske 
Front National holdt mund i flere måneder i træk, hvilket nogle 
mente var en sejr i sig selv. 


I Danmark 

I Danmark har Venligboerne, som organiserer frivillige til at hjælpe 
flygtninge, nu eksisteret i et år og ser ikke ud til at miste pusten, 
hvilket enkeltsagsbevægelser ellers ofte gør efter et stykke tid. Be- 
vægelsen er et opgør med den racistiske retorik, som bliver mere 
og mere indgroet i vores samfund. Den organiserer almindelige 
mennesker, som ikke ønsker at være passive tilskuere mere. 

Også Velfærdsalliancen må nævnes. En national aktionsdag betød 
demonstrationer i 74 byer samtidigt - det er en Danmarksrekord. 
Næste aktionsdag er 15. september, og nu, en måned inden, er der 
meldt om mere end 20 demonstrationer. 

Velfærdsalliancen har givet fagligt aktive en mulighed for at orga- 
nisere i deres fagforening og arbejdsplads. Det er et forum for folk, 
som ønsker at handle på trods af fagtoppens passivitet. 


Håb 
Det, at utilfredsheden rundt omkring bliver omsat til handling og 
organisering, gør, at der er håb for fremtiden. 

Socialister skal gå ind i kampene og argumentere for, at vi kan 
vinde, hvis vi organiserer modstanden fra neden blandt vores kol- 
legaer, skolekammerater, naboer osv. 

I takt med at modsætningerne i samfundet bliver større, bliver det 
i stigende grad vigtigt, at vores alternativ bliver hørt af mange. Det 
er ikke nok at samle mange til kamp om enkeltspørgsmål, såsom 
arbejderrettigheder eller hvem, der skal være partiformænd. 

Kampen mod racisme, sexisme, velfærdsforringelser, krig, klima- 
forandringer osv. er alle dele af den samme kamp. 

Fællesnævneren for alle problemerne er, at de grundlæggende er 
forårsaget af kapitalismen, og derfor er vi nødt til at argumentere 
med vores kampfæller om nødvendigheden af at forene kampene 
og generalisere kritikken. 

Racismefri By - Odense for Mangfoldighed. 
- et bredt, aktivt antiracistisk netværk I Odense 


ES EGET UTYTS 
FLYGTNINGE ER 


VELKOMNE 


RS 








ER MANGFOLDIG 


WWW: RACISMEFRIBYODENSE.DK 


Racismefri By 
Odense for Mangfoldighed 





Vi startede i januar 2015 for at 
give den voksende hetz mod 
muslimer og etniske mindretal 
modstand. 





Af Lene Junker, aktiv i Racismefri By Odense 


Vi har markeret FN-dagen 
mod racisme og diskrimination 
og den europæiske aktionsdag 
mod racisme de sidste to år. Fra 
starten har vi forsøgt at samle 
en bred modstand mod racisme 
både blandt de etniske minorite- 
ter, faglige organisationer, partier 
og andre netværk. 

Det lykkedes rigtig godt i år, 
hvor 18 forskellige organisatio- 
ner deltog. 

Vi har været en del af ”Refu- 
gees Welcome” -bølgen i august- 
oktober 2015 med hele tre de- 
monstrationer i Odense. 

I foråret har vi også arrange- 
ret fire ”Internationale Fælles- 
spisninger” med stor succes og 
udbygget vores netværk, f.eks. til 
de syriske flygtninge i byen. Det 
fører nu til invitationer fra andre 
om at lave fælles arrangementer. 
Sidst en rap-koncert med Ham 
Den Lange. Vi har deltaget i Hav- 
nekulturfestivalens DiverCity- 
område i maj. 


Nok til alle 
Racismefri By — Odense for 
Mangfoldighed har tilsluttet sig 
Velfærdsalliancen, fordi vi ønsker 
at stå sammen med dem, som 
kæmper for større social tryghed 
i samfundet. Derfor deltog vi 
også i velfærdsdemonstrationen 
den 12. maj med budskabet om, 
at flygtningebørn skal være en 
del af folkeskolen. 

Vi ønsker et åbent og mang- 
foldigt samfund med lige mulig- 


& INFOGÆRACISMEFRIBYODENSE.DK 
EJ FACEBOOK.COM/MANGFOLDIGODENSE 
em « få INSTAGRAM.COM/RACISMEFRIBYODENSE 


heder for alle — også de etniske 
minoriteter og de nytilkomne 
flygtninge. Det er ikke nødven- 
digt at vælge mellem velfærd og 
flygtninge. 

Danmark og Europa tilhører 
den rigeste del af verden. Hvis vi 
deler med hinanden og priorite- 
rer den fælles velfærd langt mere, 
så kan vi skabe et lige samfund 
med lige muligheder for alle. 

Racismefri By — Odense for 
Mangfoldighed er nået langt i 
sin korte levetid. Vi var med til at 
stoppe Pegidas forsøg på at få et 
nationalt gennembrud. 


Brug for antiracistiske 
netværk 

Men racismen og islamofobien 
har sat sig tungt på det politi- 
ske liv. Og Lars Løkkes regering 
har fået vedtaget 

36 lovforslag, 
som dis- 
krimi- 
ne- 
rer 





ydmyger asylansøgere og flygt- 
ninge, og gør det svært for dem 
at komme i gang med et nyt liv 
her. Og den har et massivt flertal 
bag sig. 

Krig, undertrykkelse og fat- 
tigdom sender millioner på flugt 
verden over. Europa og Danmark 
har lukket deres grænser og 
betalt Tyrkiet for at stoppe flygt- 
ningenes mulighed for atkomme 
i sikkerhed. Nationalistiske og 
fascistiske kræfter i hele Europa 
er blevet styrket, og de demokra- 
tiske rettigheder er under pres. 

Der er i den grad brug for 
stærke anti-racistiske netværk 
i alle byer, som kan byde ra- 
cisme og islamofobi modstand 
og samtidig være en del af den 
sociale kamp for velfærd og lige 
muligheder for alle. 









modstand.org 

Velfærdsalliancen: Kampen for velfærden fortsætter 


Det næste fælles fokus er 
de kommunale budgetter for 
2017, som varsler enorme 
besparelser. Også i regioner- 
ne tegner der sig voldsomme 
besparelser 





Af Lene Junker 


Socialistisk Arbejderavis har 
talt med Jan Hoby, næstformand i 
Landsforeningen for Socialpæda- 
goger, LFS, én af de københavnske 
fagforeninger, som tog initiativ 
til at starte Velfærdsalliancen i 
foråret 2016. På den første akti- 
onsdag 12. maj var der demon- 
strationer i 74 byer i Danmark. 
Næste fælles aktionsdag er 15. 
september. 

Hvad er Velfærdsalliancens ho- 
vedbudskab? 

Det er et opgør med "Nødven- 
dighedens Politik”: nedskæringer, 
besparelser og forringelser år 
ud og år ind. Uanset om det er i 
kommuner eller regioner. Uanset 
om det er på børn, ældre, syge, 
udsatte borgere eller borgere med 
særlige behov. 


Delsejr 
Hvad har Velfærdsalliancen op- 
nået indtil nu? 

Vi har skrevet Danmarks-hi- 
storie. Det er første gang, at der 
har været demonstration i 74 af 
landets 98 kommuner på samme 
tid og med samme dagsorden. 

Vi har fået fjernet det forhadte 
omprioriteringsbidrag og fjernet 
2,2 mia. kr. af de 2,4 mia. kr. som 
var regeringens krav til økonomi- 
aftalen mellem KL (Kommuner- 
nes Landsforening) og regeringen. 
Det er en delsejr. 

På trods af den vigtige delsejr, så 
er økonomiaftalen en katastrofe. 
Den fortsætter med massive 
nedskæringer, underfinansiering 
og brutalisering af arbejdsmiljøet 


Nødvendigt med pres fra 
neden 

KL og regeringen indgik i juni en 
aftale for 2017 — hvad betyder det 
for fagbevægelsen, SogSF's vilje til 
at mobilisere til den 15. september 
mod nye kommunale besparelser? 

Selvom det skulle være nem- 
mere at mobilisere til kamp mod 
de kommunale nedskæringer i 
kommunerne end mod omprio- 
riteringsbidraget, vil det i nogle 
kommuner blive sværere. 

For der er kræfter, specielt i 
fagbevægelsen, der vil undgå, at 
der bliver demonstrationer og 
protester mod ”kammeraterne” 
på rådhuset. 

Der er kræfter i fagbevægelsen, 
iSocialdemokratiet og på venstre- 
fløjen, der ikke mener, det giver 
mening at protestere overfor de 
kommunale nedskæringer og de 
kommunalpolitikere, der laver 
budgetforligene. ”Det er jo rege- 
ringens skyld” og ”Kommunal- 
politikerne har intet ansvar for de 
rammevilkår, de administrerer” 
lyder logikken. 

Men som altid vil pres fra neden 
ude i kommunerne kunne ændre 


på den logik. Og det, tror jeg, vil 
komme til at ske mange steder. 
Hvad kommer der til at ske i Kø- 
benhavn og Region Hovedstaden? 
Vi håber på en meget større 
demonstration i København end 
den 12. maj. Vikommer til at have 
fokus på mobilisering på arbejds- 
pladserne. Arbejdspladserne er 
omdrejningspunktet og nøglen 
til at skabe en ny massebevægelse 
mod Nødvendighedens Politik. 


Ind i kampen 

Vi skal have genskabt selvtil- 
liden ude på arbejdspladserne til 
kollektiv handling. At der bliver 
demonstration i Region Hovedsta- 
den den 15. september er en vigtig 
udvikling i Velfærdsalliancen. 

Velfærdsalliancen har alene 
haft fokus på kommunerne og det 
kommunale oprør, fordi faglige 
organisationer, ansatte eller til- 
lidsfolk i regionerne ikke ønskede 
at handle i fællesskab. Men det 
ændrede sig den 10. august. 

Jeg tror, at demonstrationen 
foran Region Hovedstaden i Hil- 
lerød den 15. september kan blive 
rigtig stor. Det sætter de andre 
regioner under pres for at komme 
ind i kampen med os andre. 

Hvordan har det været en styrke, 
at Velfærdsalliancen organiserer 
sig i bunden af fagbevægelsen og 
lokalt? 

Fordi så undgår vi, at nogen 
kan sætte sig på eller begrænse 
bevægelsen. Men vigtigst, hvis 
man mener, at samfundet skal 
forandres fra neden, så kræver 
det, at man tager afsæt der, hvor 
folk arbejder, bor og studerer. 

Det er på arbejdspladserne, 
boligområderne og uddannel- 
sesstederne, at folk skal danne 
netværk og være med til at udvikle 
en mangfoldig og inkluderende 
bevægelse. Jo tættere afsættet for 
alle kampe er forbundet med folks 
dagligdag, jo bedre muligheder 
for at involvere og engagere flest 
mulige. 


Ingen kan vinde alene 
Hvordan har det været en styrke, 
at Velfærdsalliancen har inviteret 
græsrødder/netværk med ind i 
velfærdskampen? 

Det har givet mulighed for at 
nye mennesker, nye organisatio- 
ner og nye stemmer har kunnet 
berige de faglige organisationer og 
omvendt. Det skaber ny forståelse 
for hinanden - først og fremmest 
forståelse for, at ingen kan vinde 
alene. Vi vinder kun, hvis vi står og 
kæmper sammen. 

I hvilket omfang er brugerorga- 
nisationerne, f.eks. forældrene, en 
del af Velfærdsalliancen? 

De er en vigtig del. Dog gælder 
det for alle organisationer, der 
er tilsluttet Velfærdsalliancen, at 
der fortsat er for få, som løfter 
organiserings- og mobiliserings- 
opgaven lokalt. Men jeg tror og 
håber, det kommer med tiden. 
Det er stadig en meget ny bevæ- 
gelse. Og der kræves ret meget af 
folk ude i kommunerne i forhold 
til organisering, involvering og 

Drop moderniserings og effektiviseringsprogrammet 


DEMONSTRATION 15. SEPTEMBER 


NEDE SE S/E TESS US EESTI 





Den 15. September holder Velfærdsalliancen landsdækkende aktionsdag med indtil videre mere end 30 de- 
monstrationer rundt om i landet. Besøg www.velfaerdsalliance.dk for at finde en demonstration i dit område, 


for at se mere eller for at blive aktiv. 


mobilisering. 

Hvordan er mulighederne for at 
få uddannelsesorganisationerne 
med i en fælles kamp? 

På sigt håber jeg, at uddan- 
nelsesorganisationerne bliver en 
del af denne velfærdsbevægelse. 
Der er så småt begyndt at være 
uddannelsessteder, der tilslutter 
sig Velfærdsalliancen. 

At opbygge varige netværk og 
bevægelser lokalt, er en meget 
større opgave end at organisere 
og mobilisere til engangsbegi- 
venheder. 

Indtil nu har Velfærdsalliancen 
organiseret protestdemonstratio- 
ner uden for arbejdstiden. Kunne 
man forestille sig strejker og ak- 
tioner i arbejdstiden udvikle sig? 

Jeg kan ikke spå om fremtiden. 

Hvordan forsøger LFS at mobili- 
sere sine egne medlemmer til den 
15. september? 

Igennem arbejdspladserne. Vi 
ønsker at udvikle stærke arbejds- 


og handlingsfællesskaber på alle 
vores arbejdspladser. Mobiliserin- 
gen til den 15. september er en del 
af den proces. 

Planlægger Velfærdsalliancen at 
indkalde til demonstration mod 
regeringen i oktober, når Folke- 
tinget igen samles? 

Nej! Men ikke fordi, vi ikke sy- 
nes, det er en god ide. Vi har hele 
tiden sagt, at en succesfuld 15. 
september med demonstrationer 
i 98 kommuner og fem regioner 
ville skabe grundlaget for en mas- 
sedemonstration ved Folketingets 
åbning. 


Kollektiv handling 

Men desværre er der stærke 
kræfter i fagbevægelsens top, som 
hverken tror på, at det er muligt 
eller ønsker at gøre det muligt. 

Skillelinjen i fagbevægelsen 
og på venstrefløjen går mellem 
dem, der mener, at vi skal vente 
til næste valg (folketings- og kom- 
munalvalg) for at ændre den 


politiske udvikling og så os, der 
mener, at kun fællesskabets styrke 
og kollektiv handling kan skabe 
varige forandringer og politisk 
udvikling. 

Fagbevægelsen og venstrefløjen 
er befolket med mange folk, der 
har evnen, men ikke viljen til at 
udvikle bevægelsen. Vi har også 
mange mennesker, der har viljen, 
men ikke evnen. Derfor er det op 
til os, der både har evnen og viljen, 
at løfte opgaven. 

Vi må opbygge et pres fra neden, 
der er stort nok til, at hverken 
fagbevægelsen eller venstrefløjen 
kan ignorere bevægelsen. 


Ved redaktionens afslutning er 
der den 15. september planlagt 
demonstrationer i 30 kommuner 
og én region. Følg udviklingen og 
læs mere om Velfærdsalliancen 
ved at finde Velfærdsalliance-DK 
på Facebook. 

Velfærden i Odense Kommune har længe 
været helt i bund. 





Af Lene Junker 


De to sidste år har alle partier indgået 
forlig om budgettet. Budgettet for 2017 
fremskriver de tidligere års besparelser. 
Omprioriteringsbidraget forværrer en si- 
tuation, som i forvejen er katastrofal. 

Utilfredsheden er stor. Protesterne er 
mange, men spredte. 

I januar lykkede det via kampagnen Stop 
Børnebesparelserne at forhindre yderligere 
besparelser på 30 millioner. Det var først og 
fremmest en ny aktiv forældreorganisation, 
bakket op af de faglige organisationer, som 
sikrede det (se mere på Forældre mod for- 
ringelser Odense på facebook). 


Mod fyringer og privatiseringer 
Rengøringsassistenterne i kommunen, 
støttet af 3E, har i årevis kæmpet mod ef- 
fektiviseringer og omstruktureringer, som 
alle vidste ledte frem til en egentlig priva- 
tisering af den kommunale rengøring. For 
nylig har de indsamlet mere end 4000 un- 
derskrifter mod den privatisering, som de 
borgerlige partier vedtog på byrådsmødet 
den 21. juni. 

Lige nu ser det ud til, at 10 pct. eller 28 
af de socialpædagoger, som hjælper de 
handicappede, skal fyres inden udgangen 
af juni, for at sikre overholdelsen af det 
nuværende budget. 

Odense Kommune har ”oversolgt” hvor 
meget, der kan spares ved at gøre handi- 
cappede borgere mere selvhjulpne. Det 
fik 200 socialpædagoger, handicappede og 
pårørende til at demonstrere foran ældre- 
handicapudvalgets møde den 21. juni. Der 
var stor harme blandt demonstranterne, 
som mener at konsekvensen af fyringerne 
vil være omsorgssvigt. 


Spirende modstand 

Enhedslistens rådmand, Brian Skov Niel- 
sen, beklager fyringerne, men accepterer 
besparelserne og fyringerne ifølge Fyens 
Stiftstidende den 19. juni. Det sker sam- 
tidig med at økonomiudvalget, hvor alle 
rådmænd har sæde, har besluttet at kaste 
10 millioner kr. efter at gøre Odense til en 
Tour de France by. 

Også idet kommende år vil der være store 
besparelser for handicappede og udvik- 
lingshæmmede borgere i Odense. Derfor 
arrangerer organisationen for udviklings- 


Socialister kan ikke støtte EU 











hæmmede LEV Odense demonstration 
fredag den 9. September kl. 15 (find det på 
Facebook - "Demonstration mod besparel- 
ser på Handikapområdet”). 

På Velfærdsalliancens demonstration i 
Odense den 12. maj sagde formanden for 
Odense Forældreorganisation, Flemming 
Linnebjerg Rasmussen, at det kommende 
budget i Odense Kommune hang som tru- 
ende sorte skyer i horisonten. 

Det fikhan heltreti. Budget 2017 er nu of- 
fentliggjort. Det fortsætter den katastrofale 
udvikling. Alle offentlige ansattes faglige 
organisationer har kritiseret budgettet, 
men der er desværre ingen konkrete ud- 
meldinger, hvordan man kan bekæmpe det. 

Men en gruppe forældre har taget ini- 
tiativ til at starte en ny aktionsgruppe. Der 
kom 30 til det første møde i juni. Johannes 
Ingwersen, som er far til to børn i dagin- 
stitution, siger til Socialistisk Arbejderavis: 

”Tilliden til byrådet er helt og aldeles væk. 
Så nu må vi jo prøve noget nyt. Det skal 
nok blive interessant og det kommer til at 
ramme politikerne på langt flere måder end 
de umiddelbart er vant til. Jeg glæder mig 
til at komme i gang” 

Kir Klysner fra initiativgruppen fortæller 
til Socialistisk Arbejderavis: ”Der var rigtig 
god energi på mødet - og mange gode 
forslag til hvordan vi kan sætte fokus på, 
at der skal investeres i vores børn og unge 
istedet for at spare. Ideerne er f.eks. at lave 
et motionsløb, hvor vi samler energien og 


Kampen om velfærd i Odense 

samler penge ind til aktiviteter, der kan 
sætte fokus på det her. "Vores by, børn, 
fremtid” er overskriften for en aktionsuge, 
som løber af stablen i uge 34” 

Mandag den 19. september vil der være 
et ”Sæt børn og unge på dagsordnen” event 
kl. 16.30-18 på Flakhaven. Forældre fra de 
”Fælles Institutionsbesty- 
relser i Odense” står 
bag, og de faglige 
organisationer 
i byen bak- 
ker op. 


Kenneth Brandhøj-Pedersen, som er 
eventansvarlig skriver på Facebook: ”det 
er et opråb fra borgere og ansatte i Odense, 
som synes at Odense skal prioritere deres 
børn og unge noget højere”. 









Socialistisk Arbejderavis har talt med Mark 
Thomas fra Socialist Workers Party i England 
efter Storbritannien skal gå ud af EU: 


"Principielt er deringen diskussion. EU er en 
kapitalistisk klub, der skal fremme de største 
banker og selskabers interesser. Det betyder, 
at EU er hoveddrivkraften bag nyliberalismen. 
For eksempel EU's hemmelige forhandlinger 
med USA om TTIP (det transatlantiske han- 
dels- og investeringspartnerskab). 

Eller hvis nogen har illusioner om, at EU 
beskytter lønarbejderes rettigheder, så kig på 
Grækenland, hvor EU ignorerede SYRIZA- 


regeringens massive mandat fra befolkningen 
om ikke at gennemføre drastiske nedskærin- 
ger og privatiseringer. EU trumfede det bare 
igennem. 

EU's nyliberalisme går som hånd i handske 
med racismen. Fort Europa forhindrer flytnin- 
gene fra krigszonerne i Mellemøsten og Afrika i 
at komme til EU ad legale veje og skubber dem 
iarmene på menneskehandlere og omdanner 
Middelhavet til en kirkegård. Socialister kan 
ikke støtte EU.” 


modstand.org 

Fremdriftsreformens konsekvenser 
kræver fortsat kamp 


Der har det seneste halvandet års tid været 
voldsomme nedskæringer i uddannelses- 
sektoren, som en del af regeringens nyli- 
berale nedskæringspolitik. Socialistisk 
Arbejderavis gør status over situationen. 





Af Sigurd Sejer Skov 


Vi har set spredte modsvar fra de stude- 
rende, både via studenterorganisationer 
samt andre selvowrganiserede initiativer, 
navnligt Et Andet Universitet. Vi så f.eks. 
bølgen af blokader på størstedelen af de 
danske universiteter og en stor demon- 
stration den 29. oktober 2015 organiseret af 
Uddannelses Alliancen, som samlede både 
universitetsstuderende, gymnasieelever, 
erhvervsskoleelever og fagforeninger. 

I alt var knap 40.000 på gaden, henholds- 
vis 30.000 i København og 8.000 i Århus. 
Ydermere nedlagde ca. 70.000 elever og stu- 
derende undervisningen i den forbindelse. 


Moderat sejr for protesterne 

Den 3. maj 2016 fik de studerende presset 
nogle indrømmelser fra regeringen igen- 
nem. Vi fik en lempelse af den såkaldte 
fremdriftsreform, hvilket studenterorga- 
nisationerne har udråbt til en sejr for de 
studerende. 

Fremdriftsreformen har haft til opgave at 
presse de studerende hurtigere gennem ud- 
dannelsessystemet, og har derfor også fået 
øgenavnet ”hurtigere ud-reformen” blandt 
universiteternes stab og studerende. Mere 
præcist har man frem mod 2020 sat til mål 
at nedbringe den gennemsnitlige studietid 
med 4,3 måneder. 


"Organisering og kamp 


Lempelsen består i en øget fleksibilitet 
hos uddannelses institutionerne. Det 
betyder bl.a., at de studerende ikke læn- 
gere bliver ”tvangstilmeldt' fag; der bliver 
øget mulighed for yderligere optagelses- 
karakterkrav hvis de enkelte institutioner 
ønsker det; og mulighed for flere løbende 
karaktergivende prøver. 


Det er stadig forringelser 

De studerende har været begejstrede for, 
at kravet om minimum at tilmelde sig fag 
svarende til 60 ETCS-point om året er blevet 
satned til 45. ECTS er det pointsystem, som 
universiteterne i EU bruger til at beskrive 


- et nyt initiativ I stu 


Silas Marker er medopstarter af det ned- 
skæringskritiske blad, Midler til Mod- 
stand. Socialistisk Arbejderavis har talt 
med ham om perspektiver for kampen. 
Silas læser antropologi og er aktiv i SUE 





Af Anna Wolf 


Hvad er MIDLER for et initiativ? 

Vi vil forsøge at samle de utilfredsheder 
som mange af os har her på universitetet 
overfor fremdriftsreformen og nedskæ- 
ringerne.Vi vil gerne være med til at gøre 
utilfredshed til modstand. 


Rum for organiseringer 
Hvilket billede tegner der sig af studenter- 
kampen i 2016? 

Den er gået meget i bølger. Der har væ- 
ret nogle initiativer, f.eks. de Studerendes 
Aktivistforening, som desværre ikke er så 
aktiv lige nu. Så er der selvfølgelig Studen- 
terrådet. Der er ingen tvivl om, at der er 
nogle organisationer, hvori man kan udøve 
modstand, men det virker desværre også 
som om, at der er en manglende selvtillid, 


en autoritetstro og nok også en afmagt, 
som hæmmer kampen. Og det er et kæmpe 
problem. 

Studenterrådets forhandlingsposition 
sætter nogle grænser for, hvad det kan 'til- 
lade” sig. Det er måske sådan, som det skal 
være — det er en længere diskussion. Men 
der er i hvert fald rum for organiseringer 
uden for Studenterrådet, som jeg mener, 
at MIDLER er en del af. 


Skriver ikke bare 

I skriver, at målet med MIDLER også er at 
engagere andre ansatte og studerende, og at 
”vores artikler skal give viden og inspiration 
til kampen.” Hvilke tanker gør I jer om at 
forbinde jer til den brede kamp? 

For de fleste af os, der skriver bladet, er 
det ikke det eneste aktivisme, vi laver. Vi 
er aktive og til stede, når der er organise- 
ringer. Der er startet en gruppe på Institut 
for Medier, Erkendelse og Formidling, der 
arbejder for at få feedbacken tilbage. Der er 
nogle af os til stede. Vi skriver ikke bare om 
kampen, vi deltager også i den. 

Bladet er ikke et mål i sig selv, og vi tror 





vægten” af et fagi forhold til fagligtindholc 
og tidsmæssigt omfang. 

Man bør dog bide mærke i, at den 
øgede fleksibilitet ikke er rettet mod et 
bedre studieliv, men derimod at sørge for, 
at universiteterne lettere kan gennemføre 
regeringens krav om nedsat studietid, ved 
så at øge mængden af karakterkrav og tests. 

Selvom man ikke er tvangstilmeldt 60 
point, er konsekvenserne for at dumpe 
blevet højere, da der nu er krav om, at man 
skal bestå de 45 point. 

Der er, på trods af lempelsen, massive 
nedskæringer som stadig bliver gennem- 
ført. Universiteterne skal stadig spare to 


virker” 
enterkam 


heller ikke på, at det skrevne medie kan 
ændre særligt meget konkret politik — at 
universitetets ledelse eller politikerne æn- 
drer holdning og politik bare fordi, de har 
læst vores blad. 

Vores blad skal være et medie for mod- 
standen, prøve at være den kollektive anti- 
nedskæringsbevidsthed, måske. 

Du/I tøver lidt med at bruge ideologiske 
udtryk. Samtidigt er det også en kendsger- 
ning, at meget af studenterkampen har en 
tradition på venstrefløjen. Har MIDLER et 
klart politisk ståsted? 

Ja, det vil jeg mene, vi har. Vi er politiske, 
vi vil ikke hævde, at vi f.eks. bare er udtryk 
for ”det fornuftige”. Men ikke partipolitiske 
— der er en helt klar forskel. 

Vi kan beskrives med to punkter: 1. En 
kompromisløs anti-nedskæringslinje og 
2. En idé om, at modstand virker, at vi rent 
faktisk kan gøre en forskel, når vi organise- 
rer os sammen. 


Forbinde kampene 
De større sejre har været, når studenterkam- 
pen har været tæt forbundet med den brede 


procent af budgettet om året, uddannel- 
seslinjer og fag skal stadig lukkes, ansatte 
stadig fyres og både det fysiske såvel som 
det psykiske studiemiljø vil forværres som 
konsekvens heraf. 

Man fjerner muligheden for at tage orlov 
som kandidatstuderende. Det bliver på den 
måde sværere at tage en studiepause. 


Et angreb på den sociale mobilitet 
Fremdriftsreformen, og nedskæringerne på 
uddannelse generelt, er et angreb på den 
frie uddannelse til alle - og dermed på den 
sociale mobilitet. De foreslåede tiltag på 
nogle studier åbner for en udvælgelsespro- 
ces, hvor universiteterne frasorterer dem, 
der ikke kan få deres liv til at hænge sam- 
men med det pres, som konkurrencestaten 
lægger på de studerende. 


Fælles kamp til sejr 

Den eneste chance, de studerende har for 
atvende den socialt ødelæggende udvikling 
er ved at stå sammen mod nedskæringerne. 
Men de studerende alene har ikke styrken 
til at gå mod regeringen. Derfor må man 
forbinde modstanden mod angrebene på 
uddannelsessektoren med kampen mod 
nyliberalismen og den generelle kamp mod 
nedskæringerne. 

Derfor opfordres alle studerende til at 
organisere sig på deres egne uddannelses- 
institutioner, samt at deltage i Velfærdsal- 
liancens protester og aktioner for fælles 
kamp mod regeringen og dens nylibera- 
lisme. Næste aktion i Velfærdsalliancen er 
landsdækkende protester den 15. septem- 
ber og folketingets åbning den 4. oktober. 


en 


klassekamp. Vil I være et led i at forbinde 
studenterkampen med kampen mod ned- 
skæringer og krisepolitik generelt? 

Vi kan også være et medie, som forbinder 
kampen mod nedskæringer på uddannelse 
med kampen mod forringelser af kontant- 
hjælpen, f.eks. Det er ikke urealistisk at 
bringe artikler om den sammenhæng, men 
vi har ikke lagt de store planer for dette 
bredere fokus endnu. 

MIDLER er stadig meget nyt, og sand- 
hederne om, hvad der må gøres udvikler 
sig i kampen og ikke ved, at man sidder og 
udtænker en stor plan. Det er en kamp, vi 
deltager i. 

Så jeres vision ligger mest på det uddan- 
nelsespolitiske område? 

Lad os sige det sådan, at det er der, vi 
starter. Vi starter der, hvor vi selv er, som 
de fleste kampe gør. Jeg tror, at vi til at 
starte med skal have bevidstgjort vores 
medstuderende, få vendt deres afmagt 
til modmagt, og så skal vi se, hvor vi kan 
komme hen derfra. 

7 PSO- Gbafelften: 70 milliarder 


PSO-afgiften (Public Service 
Obligations) finansierer grøn 
omstilling med havvindmøl- 
leparker og anden vedvarende 
energi. Afgiften blev indført i 
1998 i forbindelse med libe- 
raliseringen af el-markedet. 
Afgiften skulle understøtte ener- 
giformer, som endnu ikke kunne 
klare sig på markedet. 

Men EU-kommissionen har 
underkendt systemet, som de 
mener er konkurrenceforvri- 
dende og dermed ulovligt. Et 
flertal med S i Folketinget er 
for en afskaffelse, da partierne 
mener, afgiften skader dansk 
erhvervslivs betingelser. 

En energiaftale fra 2012 skød 


Kampfly: 56 milliarder 


Den 9. juni landede regeringen efter en aftale om køb af 27 nye kampfly, som i alt 
kommer til at koste minimum 56 mia. kr. 

De nye kampfly skal være af typen F-35A Joint Strike Fighter. I forligsteksten hed- 
der det, at ”partierne bemærker, at F-35 fortsat befinder sig i udviklingsfasen, og at 
der følgelig er og fortsat vil være en række risici forbundet med flyets udvikling.” 

Onde tunger har da også kaldt F-35'eren for ”et flyvende IC-4'". 

En ”bonus' ved de nye fly er, at de larmer dobbelt så meget som F-16. Dette har 
betydet en ekstra udskrivning på ca. 1 mia. kr. for det norske forsvar, som må købe 
naboer til baser ud på grund af uudholdelig støj. 


26 mia. under målet. Dengang 
forventede forligspartierne, 
at afgiften ville indbringe 39 
mia. kr. frem mod 2020. Denne 
indtægt fra el-forbrugerne, dvs. 
helt almindelige mennesker 
(lønmodtagere samt folk på 
overførselsindkomster), er dog 
nu steget til 65 mia. 

En fjernelse af afgiften vil ko- 
ste statskassen 70 mia. kr. over 
de næste 10 år— og hovedparten 
går lige ned i de energitunge 
virksomheders lommer. Disse 
vil vinde markedsdele tilbage, 
da de grønne energiformer ge- 
nerelt ikke kan stå på egne ben. 

Regeringen har fremlagt en 
finansieringsplan, der vil hæve 


… 


h:" 
is ” D 


bundskatten og sænke bund- 
fradraget. Bundskatten står til 
at skulle hæves, så den til sidst 
vil være hævet med 0,31 pro- 
centpoint. Personfradraget skal 
iperioden 2017-2021 beskæres, 
så det til sidst vil være 1100 kr. 
mindre om året. 

Det vil sige, at dem med 
mindst-— lavtlønnede arbejdere, 
studerende og folk på overfør- 
selsindkomster — ville skulle be- 
tale relativt mest for at beskytte 
miljøsvinende virksomheder. 

Regeringen har dog ikke kun- 
net lukke aftalen inden som- 
merferien, da DE, KogLA er 
imod skattestiging. EU har givet 
regeringen en frist til nytår. 


| Togfonden: 15,5 mia. 


(plus det løse) 


Venstre indskrev i sit regeringsgrundlag et såkaldt 'ser- 
viceeftersyn' af aftalen om togfonden, som blev forhandlet 
på plads under den forrige regering i 2013. 

Togfonden skal finansiere udbygningen og fornyelsen 
af det danske jernbanenet. 

Aftalen koster 28,5 mia. kr. Finansieringen skulle findes 
ved øget beskatning af Nordsøolien. Men oliepriserne 
er i mellemtiden dykket, og nu skal det undersøges, om 
budgettet stadig holder. 

Regeringen selv vurderede i efteråret, at der mangler 
9 mia. kr. Et estimat, tænketanken Kraka til gengæld 
vurderede til at være alt for optimistisk. De pegede dels 
på, at regeringen opererer med en for høj pris per tønde 
råolie, og dels at en ny uprøvet fremtidig teknologi, som 
der satses på — såkaldt reinjektion af CO2 fra atmosfæren 
— næppe er realistisk. 

Endelig, påpegede de, er det lidt af en joker, om staten 
overhovedet når at tiltrække operatører, der vil hente olien 
op af undergrunden. 

Regeringens eksperter er siden endt på, at der er et hul 
på 15,5 mia. kr., som skal skæres ud af en række projekter. 

Det bliver primært østjyderne, der kommer til atse langt 
efter renovering og modernisering af den kollektive trafik 
og infrastruktur. 

Der må ses langt efter en ny bro over Vejle Fjord, nye og 
direkte banestrækninger, time-drift mellem de store byer, 
en ny banegård i Århus, ny kort 1-times rejsetid mellem 
Århus og Odense, og endelig en S-togslignende, elektrisk 
forbindelse mellem Århus og Kolding. 

Oven i skaden skal Banedanmark betale erstatning for 
kontraktbrud om at elektrificere 1.300 kilometer jernbane. 
Den har en værdi på 2,8 milliarder kr. og gik til Per Aarsleff 
og Siemens. 

Togfonden løber frem til 2042, og med projekter sva- 
rende til 28,5 mia. kr., er der nu kun råderum til investe- 
ringer for 13 mia. kr. 


Ekstraregning for at red- 
de bankerne: 26,5 mia. 


Det bliver voldsomt meget dyrere for skatteyderne, at re- 
geringen i 2008 valgte at redde røven på bankerne. 


Den økonomiske redningsplanke indebar, at der blev 


udstedt 30-årige statsobligationer med en pålydende 
rente på 4,5 pct. 


Nationalbankens beregninger viser, at dette svarer til, at 


hver dansk husholdning må betale 3000 kr. i renter på de 
statsobligationer, der reddede bankerne. 


Ifølge Nationalbanken er den aktuelle udestående gæld 


på de pågældende obligationer 125,6 mia. kr. 


Regeringen har ellers påstået, at det ville være en solid 


overskudsforretning for skatteborgerne. 


Problemet er bare, at der ikke er taget højde for de ekstra 


if borgerne skal dække. 


renteudgifter, de langfristede obligationer udløser. Før 
finanskrisen havde statens fremgangsmåde ved udstedelse 
af statsobligationer været 10-årige eller kortere løbetider. 
Dette er en billigere løsning. 

Resultatet bliver et tab på 26,5 milliarder, som skatte- 

Brexit: Et slag mod 
nedskæringer og 
nyliberalisme 


På trods af en kampagne, der skulle skabe frygt, har de 
britiske vælgere stemt for at forlade EU. 


SIDE 08 





Af Brian O'Boyle, oversat fra Socialist Worker 


Hele den internationale elite stod sammen for at støtte 
Bliv-siden. Økonomiske topfolk fra USA, IME ECB og euro- 
pæiske magthavere forsøgte febrilsk at holde Storbritannien 
inde i EU. Den militære elite i NATO var også klar over, at det 
var nødvendigt med UK i EU for at opretholde den vestlige 
imperialismes strukturer. Brexit betyder en stor udfordring 
for den bredere kapitalistiske dagsorden. 


I løbet af de sidste to år har vi set EU's sande ansigt - et 
fængsel for arbejdere, som gennemtvinger nedskæringer 
og skaber racisme og fremmedhad. 

EU har sørget for masse-forarmelsen af europæiske arbej- 
dere. 12015 levede over halvdelen af de græske pensionister 
allerede under fattigdomsgrænsen (4900 kr. om måneden). 
På trods af det fik EU SYRIZA til at skære yderligere i løn- 
ninger, pensioner og velfærd. Arbejdere over alt har lidt 
under EU's endeløse nedskæringsbølger. 


I Irland tvang EU almindelige mennesker til at betale 477 
mia. kr. og gennemtvang nedskæringer, gebyrer og privati- 
sering. I England har EU støttet Tory-partiet i deres forsøg 
på at sænke lønninger og velfærdsydelser, mens de skyder 
skylden for nedskæringerne på migranter. 

Folk er forargede, når Donald Trump snakker om at bygge 
en mur for at holde mexicanere ude. Men EU har allerede 
bygget sådan en mur for at holde folk, der flygter fra krige 
og undertrykkelse ude. I stedet for at byde flygtninge vel- 
komne, møder man dem med pigtråd, militære bådpatrul- 
jer og en rådden aftale med Tyrkiet. 

Dette har tvunget hundredetusinder til at sætte livet på 
spil på havet. Tusindvis er allerede druknet - de europæiske 
magthavere har deres blod på hænderne. 


Klassebaseret beslutning 

Beslutningen om at forlade EU var klassebaseret og en del 
af et oprør mod eliten. Den stemme, vi hørte, var i bund og 
grund arbejderklassens - som er vrede over at tabe kontrol- 
len over løn, vilkår og liv. 

I meget af Storbritannien var det de fattigste områder, 
deriblandt mange af Labours traditionelle højborge, som 
klarest stemte for at forlade EU. 

Hvis Labours leder, Jeremy Corbyn, havde haft modet, 
ville han have givet vreden mod systemet en stemme og 
trukket exit-EU debatten mod venstre. I stedet for valgte 
Jeremy Corbyn - som en indrømmelse til Labours højrefløj - 
at argumentere for at blive i EU. Det betød, at racisterne i UK 
Independence Party (UKIP) og Torys højrefløj havde frit spil. 


Angrebene på løn og velfærd kommer fra Tory-politik og 
fra EU, ikke fra indvandrere. Indvandrere kommer til Stor- 
britannien for at arbejde, betale skat, og de hjælper med at 
bemande fx det nationale sundhedssystem. Deres bidrag til 
samfundet er positivt - både økonomisk og kulturelt. Det er 
de britiske chefer og bankfolk, som skærer ned i velfærden 
og arbejdernes levestandard. 

Højrefløjen forsøger at tage æren for Brexit. Men virke- 
ligheden er langt mere kompleks. 

Tory-partiet kom i krise, da David Cameron blev tvunget 
til at trække sig tilbage. Fagforeningerne og venstrefløjen 
må udnytte det og gå i offensiven. 


Kamp mod elitens Europa 

Hvad der end sker, er det klart, at det nyliberale Europa 
ikke kan bestå, og at det politiske center, dvs. den gamle 
elite, er i alvorlig krise. Britiske arbejdere har afslået det 
antidemokratiske og arbejderfjendske EU, som bygger på 
endeløse nedskæringer og racisme. 

Den radikale venstrefløjs opgave er nu at støtte denne 
afvisning af EU's nyliberalisme og gøre det til en kamp mod 
Torierne - samtidig med, at racisterne skal marginaliseres. 

Et Europa bygget på arbejderes rettigheder og solidaritet 
er muligt, men for at få det har vi brug for modstand fra 
neden og en virkelig kamp mod chefernes EU og det kapi- 
talistiske system, det repræsenterer. 





Strejkerne i Frankrig: Mod arbejdsmar- 
kedsloven under undtagelsestilstand 


Den socialdemokratiske regering i 
Frankrig forsøgte i starten af 2015 at 
gennemføre, et historisk angreb på 
den franske arbejderklasse. 





Af Jesper Juul Mikkelsen 


Arbejdsmarkedsloven skulle åbne 
op for massefyringer og ødelægge de 
nationale aftaler om løn, ferie og ar- 
bejdstid, som har eksisteret indenfor 
mange brancher i næsten 80 år. 

Målet for regeringen var at skabe 
større konkurrence mellem arbejdere 
inden for de enkelte sektorer, svække 
jobsikkerheden og de nationale mini- 
mumstandarder for at øge profitten 
for arbejdsgiverne. 

Den 9. marts ville regeringen før- 
stebehandle loven. Men modsvaret 
blev massivt. Man startede med en 
underskriftsindsamling online som 
millioner af arbejdere skrev under 
på. På universiteterne holdt de stude- 
rende stormøder, hvor man på tværs 
af landet besluttede at gøre 9. marts 
til protestdag. 

Fagforeningernes reaktion var i 
begyndelsen ikke særlig effektiv. 
Regeringen havde fået overtalt en 
fagforening til at støtte deres ar- 
bejdsmarkedslov ved at give denne 
fagforening specielle rettigheder. 

Det betød at det franske LO ikke 
ville indkalde til aktioner med den 
begrundelse at der ikke var enighed. 


Udenom fagtoppen 

Men menige arbejdergrupper be- 
gyndte selv at gå i aktion uden om 
den tøvede fagtop. Jernbanearbej- 
derne som havde udsigt til at blive 
privatiseret, var de første til at ind- 
kalde til strejke 9. marts. Det var med 


til at give de studerendes aktionsdag 
mere kraft. Flere sektorer gik med og 
til sidst havde fagtoppen ikke anden 
mulighed end at gå med på strejken. 

På stormøderne, som blev holdt 
efter strejken, diskuterede man 
hvordan man kunne vinde over 
regeringen. Fagtoppen ville kun gå 
med til endagsstrejker med ugers 
mellemrum. 

Bevægelsens svar kom fra olie- 
arbejderne den 21. maj. De beslut- 
tede at blokere deres raffinaderier 
og blokaderne inkluderede mange 
arbejdsgrupper og studerende. 

Blokaderne var effektive, inden for 
3 til 4 dage var der mangel på benzin 
i store dele af landet. 10 dage efter 
gik jernbanearbejderne og havnear- 
bejderne også i tidsubestemt strejke, 
hvilket styrkede blokaden mod ben- 
zindepoterne. 


Nederlag 

Da Europamesterskaberne i fodbold 
nærmede sig kunne man have gjort 
Frankrig uregerligt, men det skete 
ikke. 

Regeringen gav enkelte sektorer 
indrømmelser for at forhindre at 
fagtoppen gik med på en landsomfat- 
tende lammelse af landet. Taktikken 
lykkedes. 

Efter fem måneders bitre kampe 
tvang den socialdemokratiske rege- 
ring angrebet på arbejderne igennem 
midt i juli. Den parlamentariske de- 
bat om lovforslaget blev suspenderet 
flere gange, hvilket var et udtryk for 
hvor stort presset på regeringen var. 


Et polariseret efterår 
Kampen er ikke slut. Forringelserne 
er endnu ikke gennemført. Mange 


arbejdere er blevet hærdede af de 
massive strejker og protester mod 
loven og vil ikke lade deres vilkår blive 
forringet uden kamp. 

Regeringen er samtidig svækket af 
de store protester og fagforeningerne 
har kaldt til national aktionsdag for 
ophævelse af arbejdsmarkedsloven 
den 15. september. 

Beslutningen om at genoptage 
strejkerne viser at der er et helt nyt 
lag af arbejdere, som tænker langt 
mere radikalt i dag. En helt ny ge- 
neration har fået en dyb forståelse 
for arbejderkamp. Og et stort lag af 
befolkningen har set den kraft som 
en aktiv arbejderklasse har når vi 
handler kollektivt og solidarisk. 

Denne arbejderkamp har fundet 
sted midt under den franske und- 
tagelsestilstand, i en situation hvor 
det politiske klima i Frankrig har 
været deprimerende. Undtagelses- 
tilstanden har betydet en optrapning 
af politiets repression hvor politiet 
gentagne gange har angrebet de strej- 
kendes demonstrationer og møder. 

Og man har samtidig set racistiske 
kampagner fra regeringen og Front 
National. 

På den anden side har dele af den 
franske arbejderklasse og studerende 
vist hvor magtfuld arbejderklassen 
er når den kæmper og bruger den 
virkelige styrke arbejderklassen har, 
nemlig den kollektive bevidsthed om 
at man spiller en uundværlig rolle i 
samfundet. 

Det eri denne tilspidsede politiske 
situation, arbejderne og den franske 
venstrefløj går efteråret i møde. 


HVILKEN VEJ FOR DE 

Det er ikke engang et år siden SYRIZA 
regeringen underskrev en spareplan 
med EU og IMF. Hvilke muligheder har 
den græske arbejderklasse for at skabe 
forandring? 





Af Dimitris Gkiokas, foto: Joanna, flickr.com 


Sammenkædningen af bevægelsen mod 
memorandummet og bevægelsen mod 
den racistiske flygtningeaftale mellem EU 
og Tyrkiet, var et stort skridt fremad for 
venstrefløjen til venstre for SYRIZA. 

Det kan bl.a. ses på fagforeningsaf- 
stemningerne. På lægefagforeningens 
konference d. 8. april gik SYRIZA fra at 
have fået 32% i 2013 til 24,5% hvorimod 
KKE(stalinisterne) gik fra 16% til 26,5% 
og ANTARSYA (antikapitalisterne) gik fra 
16,8% til 26%. 

En anden faktor der kommer venstreal- 
ternativet til gode er, at de græske højre- 
fløjspartier er i en længerevarende krise, 
med intern splid og usammenhængende 
politik. 

Det betyder dog ikke at venstrefløjen 
til venstre for SYRIZA bare kan læne sig 
tilbage og vente på at drage fordel af dette. 
Der er to centrale problemer vi må løse. 


Opgør med sekterismen 

Det første er at gøre op med sekterismen, 
og i stedet få en enhedsfrontstilgang, 
hvor man kæmper sammen for de ting 
man er enige om. KKESs ledelse har længe 
været sekteriske. Siden den tragiske fejl i 
1980'erne hvor KKE endte i en koalition 


med Nea Dimokratia (de konservative) og 
PASOK (socialdemokraterne) i 1989-90, 
og splittet i 1991, har KKE lukket sig om 
sig selv. 

Da tusindvis af medlemmer forlod PA- 
SOK, var KKE så lukket at folk i stedet valgte 
at melde sig ind i SYRIZA. KKESs strategi 
med at arrangere separate demonstratio- 
ner under arbejderstrejker, for at undgå 
de bredere ”degenererede” lag af arbejder- 
klassen, må siges at være et selvmål. 

Problemet er dog ikke begrænset dertil. 
Nogle af de mere ekstreme er begyndt at 
tale for at folk tilknyttet SYRIZA skal fjernes 
med magt fra anti-racistiske demonstra- 
tioner. 


Talerstol 
Det andet problem er manglende forstå- 
else af hvad man kan bruge parlamentet til. 

Allerede i 1980'erne, inden KKE blev 
sekteriske, manglede man en klar strategi 
for hvad man ville i parlamentet. Dette 
problem mundede ud i at én del af KKE 
blev sekterisk, og den anden del understøt- 
tede genoplivningen af parlamentarismen 
iform af SYRIZA. 

De to tilgange bliver synlige når man ser 
hvor kompromisløse KKE fremstår når de 
snakker, men har været meget forsonende 
på kritiske tidspunkter, som f.eks. under 
optøjerne i Athen i december 2008, og da 
D. Koutsoubas påstod at det ville være en 
katastrofe at forlade eurozonen. 


LAE 
Folkelig Enhed (LAE) er et venstrefløjsparti 

der brød ud af SYRIZA som protest mod 
indgåelsen af gældsaftalen med EU sidste 
sommer. De insisterer på at de ville være i 
stand til at implementere et radikalt pro- 
gram hvis de kom i regering, på trods af at 
det hverken har været muligt for SYRIZA 
eller KKE. 

LAE udtaler: ”For LAE er det ikke et mål 
i sig selv at overtage regeringsmagten — det 
kan man se ved at partiets grundlæggere 
opgav deres magtpositioner for ikke at 
forråde deres principper. [...] 

Folkelig modstand vil forblive fragmen- 
teret hvis der ikke er et perspektiv om 
politisk omvæltning. Fremkomsten af en 
regering fra den kæmpende venstrefløj, en 
arbejdermagt, med et radikalt demokratisk 
program for national uafhængighed, om- 
strukturering af produktionen, genrejsning 
af økonomien, social retfærdighed og mil- 
jøbeskyttelse.” 

Det er ikke noget nyt at partier påstår 
at en venstrefløjsregering vil være lig med 
at arbejderklassen får magten. Lidt ældre 
mennesker kan huske sloganet: ”PASOK 
i regering, folket til magten” og yngre vil 
kunne huske SYRIZAs deklarationer i 2012. 

LAESs udtalelse fortsætter: ”Vi kæmper 
for en bred front af alle kæmpende demo- 
kratiske, anti-imperialistiske, patriotiske, 
anti-memorandum kræfter. Både på det 
samfundsmæssige og politiske område, 
og omfatte alle aktører, bevægelser og 
kollektiver som eksisterer i dag eller bliver 
skabt i fremtiden.” 

LAE har åbenbart ikke taget ved lære af 
SYRIZAS erfaringer med at detikke altid er 

en god idé at alliere sig med "patriotiske og 
anti-memorandum kræfter'. 


Bryd med borgerskabet 

ANTARSYA har til gengæld holdt sit tredje 
landsmøde, og med 3000 deltagere over- 
gået deltagelsen ved sidste landsmøde, 
hvilket gav dem fornyede kræfter. Ved 
samme lejlighed udtalte de: 

”I dag bliver flere og flere arbejdere 
bevidste om, at det ikke er muligt at tilba- 
gerulle memorandumerne uden at bryde 
med borgerskabet, uden at bryde med EU 
og uden radikalt at sætte spørgsmålstegn 
ved kapitalismens ensretning. 

Der er brug for en venstrefløj som prø- 
ver at sammenkæde ”anti-memorandum), 
anti-EU, anti-imperialistisk og anti-kapita- 
listisk kamp med det tværgående behov for 
at slå kapitalens angreb på arbejderklassen 
og folket tilbage.” 

Det er nødvendigt at opbygge en styrke i 
arbejderklassen, da det i sidste ende kun er 
en organiseret arbejderklasse der kan gen- 
nemføre de nødvendige anti-kapitalistiske 
samfundsomvæltninger. 

Selvom ANTARSYA har medvind, er der 
mange problemstillinger som skal løses før 
de kan udnytte tidens muligheder og sørge 
for at arbejderklassen kommer styrket ud 
af konflikten efter SYRIZAS svigt. 

KUPFORSØG I TYRKIET 


Det var lige ved og næsten, at en folke- 
valgt tyrkisk regering for femte gang 
siden 1960 blev væltet af et militærkup. 
Men folkelig modstand slog kupmager- 
ne tilbage og viste et glimt af almindelige 
menneskers magt mod undertrykkerne. 





Af Bo Nielsen 


Kort før midnat den 15. juli flyver mi- 
litærfly ind over Ankara, imens militære 
styrker besætter de to store broer, der 
forbinder Europa og Asien i Istanbul. 

I løbet af den næste time bomber 
militærhelikoptere strategiske mål, bl.a. 
parlamentet og sikkerhedspolitiets ho- 
vedkvarter. 

Der foretages en række anholdelser 
og bortførelser af højtstående generaler, 
herunder de øverstkommanderende for 
landstyrkerne og luftvåbenet. 

En nyhedsoplæser på det statslige TV 
tvinges til at oplæse kupmagernes bud- 
skab til nationen, der taler om at "beskyt- 
te menneskerettigheder og demokrati" og 
erklærer "midlertidig militær kontrol". 

Kampvogne og soldater indtager Tak- 
sim Pladsen. 


Selvforsvar 

Netop da det efter en times tid ser ud til, 
at kuppet vil lykkes, bryder demonstra- 
tioner ud flere steder i Tyrkiet. 

På Taksim Pladsen konfronterer tusin- 
der af demonstranter militæret — nogle 
lægger sig ned foran tanksene. 

Et øjenvidne fortæller, at da soldaterne 
begyndte at skyde op i luften, trak mange 
demonstranter sig først tilbage, men at 
stadig flere demonstranter strømmede 
til og snart fik overtaget på pladsen og 
tvunget soldaterne ud af deres tanks. 

En fantastisk sejr. 


Ikke kun AKP-støtter 

Blandt demonstranterne var mange, som 
hader Erdogans autoritære regime og vid- 
ste, at et militærregime kun ville medføre 
endnu mere brutal undertrykkelse. 

Erdo an fører disse måneder en blodig 
krig mod det kurdiske folk, som ifølge 
regeringens egne tal har kostet over 6000 
kurdere livet siden juni sidste år. Men kur- 
diske grupper, herunder det pro-kurdiske 
venstrefløjsparti HDP var blandt de første 
til at fordømme kuppet. 

Alligevel har der været en ophedet 
debat på venstrefløjen (også) i Tyrkiet: 

"Da militære magtovertagelser har 
mistet al troværdighed i det tyrkiske 
samfund i de seneste år, er der ingen 
der åbent støtter kupforsøg her. Men de, 
der reelt ønskede, at militærkuppet var 
lykkedes, argumenter nu for, at anti-kup- 
demonstranterne er barbarer, fascister 
etc. Dele af venstrefløjen er også under 
indflydelse af disse argumenter." 

"Selvfølgelig var støtter og vælgere af 
ARP der, med alle de modstridende ideer, 
de har i deres sind. Men det var en afspej- 
ling af den vrede, der er i befolkningen 
imod militærkup i Tyrkiet." 

"Det er temmelig oprørende at ignorere 
de [300, red.] mennesker, som døde på 
gaderne i kampen mod militærkuppet. 
I stedet fokuserer dele af venstrefløjen 
på de få tilfælde, hvor folket angreb mi- 
litærfolkene. Meget lignende reaktioner 
var i øvrigt tilfældet, da militærkuppet i 
Egypten fandt sted." 

Det fortæller et medlem af Internatio- 
nale Socialisters tyrkiske søsterparti, DSiP 
i Ankara til Socialistisk Arbejderavis. 


Hvem var kupmagerne? 
AKP-regeringen anklager den islamiske 
Gulen-bevægelse for konspiration mod 


staten og har krævet Fethullah Gulen 
udleveret af USA. Tyrkiets arbejdsmini- 
ster Souleyman Soylu har sågar udtalt, at 
"USA står bag kuppet". 

Men USA fordømte kuppet. Dog først 
efter adskillige timers tøven (NATO-part- 
neren ønskede formentlig at støtte den 
vindende side). De sidste til at fordømme 
kuppet var de sekulære kemalister og 
endelig de tyrkiske fascister. 

Mest sandsynligt er det, at kupmagerne 
skal findes blandt dele af de væbnede 
styrker. 

Dele af militærets sekulære top er ra- 
sende over, at Erdo an, som de mener er 
for islamisk, har haft held med at bruge 
militæret til at booste sin egen popula- 
ritet. 

Erdo an, som for millioner af troende 
tyrkere har symboliseret en frigørelse 
fra Kemal Ataturks anti-muslimske arv, 
lagde sig for år tilbage ud med den 'dybe 
stat' og det sekulære establishment, da 
han indledte en såkaldt fredsproces, der 
involverede forhandlinger med PKK. 

Afsløringen af en omfattende konspira- 
tion mod regeringen, begået af en sekulær 
gruppering kaldet Ergekenon, førtei 2011 
til, at dusinvis af generaler blev fængslet. 

I den periode var Gulen og Erdo an 
nære allierede imod militæret. Den al- 
liance brast med korruptionsanklagerne 
mod præsidenten og hans søn. Erdo an 
angreb gulenistiske medier og fyrede 
eller fængslede bevægelsens folk i rets- 
systemet. 

Generalerne blev løsladt, og Gulen var 
den nye skurk. 

Men så vendte Erdo an i 2015 på en 
tallerken og blæste til brutal krig mod 
kurderne og positionerede sig således 
som nationens islamiske landsfader imod 
"terrorismen". 


Langt ind i militærets rækker blev dét 
set som en direkte islamistisk trussel 
imod deres (kemalistiske) nationalisme, 
og løsladelsen af generalerne kan meget 
vel have været det overmod, der ramte 
Erdo an 15. juli. 


Til kamp mod Erdogan 

Den autoritære udvikling er eskaleret 
under den tre måneders undtagelsestil- 
stand, Erdogan har erklæret for at rydde 
op efter kupmagerne. 

Tusinder er blevet anholdt, inklusive 
29 topgeneraler, andre tusinder er fyret i 
retsvæsenet og i skolesystemet. 

Egyptens blodige militærdiktatur er en 
påmindelse om, hvorfor det var rigtigt at 
gå op imod kuppet. 

I Tyrkiet kan Erdogans modstandere 
stadig indkalde lovligt til demonstratio- 
ner og åbent organisere modstand mod 
regimet. 

Men venstrefløjen er nødt til både at 
argumentere for en samling af de kræfter, 
der nedkæmpede kuppet, om en anden 
politisk vej ud af regimets autoritarisme 
og tilbage til fredsprocessen. Det kræver, 
at man træder ud af kemalismens skygge. 

Ron Margulies fra DSiP peger på, at 
"opgaven for socialister i Tyrkiet er at 
finde måder at slå en kile ind mellem den 
”islamistiske” regering og den arbejder- 
klasse, der støtter den." 

Mange af AKP's vælgere er utilfredse 
med regimet, men "venter stadig på 
det alternativ, der ikke ser dem som en 
unuanceret samling af islamistiske reak- 
tionære, men det, der adresserer deres 
virkelige problemer, bekymringer og 
håb", konkluderer han. 


The Hunting Ground: 
Voldtægtskultur på 





Kirby Dicks dokumentarfilm The Hunting 
Ground er en tankevækkende præsenta- 
tion af voldtægtskultur på amerikanske 
universitetscampus, uretfærdighed og den 
profitindustri, der ligger bag de amerikanske 
universiteter som virksomheder. 





Af Anna Wolf 


Filmen åbner med klip, der viser unge kvin- 
ders og mænds reaktioner på at være blevet 
optaget på deres drømmeuniversitet mens 
den højtidelige melodi, der traditionelt spilles 
ved dimissionen på amerikanske universiteter, 
spiller i baggrunden. Tonen slås an med uni- 
versitetslivets sammenhæng med ungdom, 
håb, fremtid. 

Derfor er effekten så meget mere slående, da 
viiløbet af filmen hører de personlige historier 
fra kvinder, og også et par mænd, der fortæller 
deres del af den historie, der er bagsiden af 
det amerikanske universitetsmiljø; historier 
om de voldtægter, der foregår på universitets 
område og ofre/overlevere, der møder en 
mistroisk og ignorant ledelse. 

Filmen introducerer også Andrea Pino og 
Annie Clark fra University of North Carolina, 
der begge har været igennem en voldtægt på 
universitetets område, mødt en mur af tavs- 
hed fra administrationen og siden sammen 
taget sagen i egen hånd. 

De har startet et supportsystem for vold- 
tægtsoverlevere over hele USA, der er vokset til 
et aktivist netværk med indflydelse på mange 
universiteter. Og det er der brug for, tydeligvis. 
Historierne fra de mange forskellige overlevere 
er så ens, at det er skræmmende. 

Historien om skam og tvivl, men også en 
dyb overbevisning om, at der selvfølgelig er 
hjælp at hente. Men som tidligere lektor på 
Wesleyan University, Claire Potter påpeger: 
”Det er en administrators første job at beskytte 
institutionen fra skade, ikke den studerende.” 


Profit og prestige 

Dette udsagn bliver sigende for en lang række 
ubehagelige sandheder, der dukker op efter- 
hånden som det tætte netværk af universiteter, 
forretningsfolk og sportsindustri udfolder 
sig. En skade på universitetet er en skade på 





amerikanske KIUNOrSISB SEE 


SEAN 7 


SEYVAE | 
. OVIGLEN NCE 


skolens navn og rygte; et dårligt ry er mindre 
prestige; mindre prestige er færre ansøgere 
og færre donationer; færre penge er mindre 
profit. 

En profitdreven tænkemåde forklarer, hvor- 
for skolen holder fraternities — prestigefyldte 
studenterforeninger eller ”broderskaber' for 
mænd, der praktisk talt er et springbræt til 
erhvervstoppen efter endt studietid — i hævd 
på trods af deres misogyne ry og historie med 
seksuelle overgreb til deres fester. I 2013 kom 
næsten 60 procent af alle donationer på over 
100 mio. dollars til amerikanske universiteter 
fra tidligere fraternity-medlemmer. 

Der er prestige og penge i foretagendet. Det 
samme er der i stjerneatleter og andre, der på 
den ene eller den anden måde er økonomisk 
indbringende for universitetet. 

Dette er ikke historien om mænds uforan- 
derlige seksuelt aggressive natur. Voldtægts- 
kultur er et frastødende og problematisk 
aspekt af universitetskulturer rundt om i ver- 
den, der udgøres af en utroligt lille procentdel 
af mænd. 

Dette er historien om, hvordan sexisme og 
kvindeundertrykkelse er tæt sammenvævet 
med kapitalismens strukturer og systemer. 
Den victim-blaming, udskamning og mistro, 
der beskrives udspringer af universiteterne, 
der beskytter deres interesser. 


Håb om forandring 

Pino, Clark og tusindvis af andre overleveres 
aktivisme kan måske ændre tingenes tilstand. 
Filmens afslutning er fuld af håb på trods af 
de grimme statistikker og de barske histo- 
rier. Hvad der startede som en slags juridisk 
aktivisme for at få rettighederne på plads er 
vokset til en landsdækkende bevægelse, der 
har sat problemet på den politiske dagsorden 
og måske sat gang i forandringen. 

The Hunting Ground er for socialister og 
alle, der kan se systemets fejl, en film, der 
på tankevækkende vis skildrer de yderste 
konsekvenser af et uddannelsessystem, hvor 
institutionerne køres som profitdrevne virk- 
somheder. Men den indeholder også historien 
om, hvordan studerende, og mennesker i 
almindelighed, i fælles kamp kan forandre 
tingenes uretfærdige tilstand. 

Muhammad Ali 
- en folkets kæmper 





Muhammad Ali fascinerede verden, da han blev verdensmester i svær- 
vægtsboksning i 1964. Han kombinerede ekstraordinær ynde og hurtighed 
i ringen med en stor personlighed udenfor. 

Han kombinerede en åben radikal politik med en tydelig stolthed over sig 
selv. Ali døde d. 3. juni 2016. 





Af Brian Richardson 


Han nægtede at lade medierne definere, hvem han var, eller hvordan han 
burde opføre sig. 

Han blev født som Cassius Clay i Louisville, Kentucky, 1942. Sin første in- 
ternationale opmærksomhed fik han, da han vandt guld i letsværvægt ved 
OL i Rom i 1960. 

Selv om han vendte tilbage til sit hjemland som mester, blev han stadig 
udsat for ydmygende institutionel diskrimination, der ødelagde livet for 
sorte mennesker i USA. Han blev nægtet servering på en restaurant "kun for 
hvide” og blev angrebet af en bande racister. Han havde problemer med at 
finde et hotel at bo på, når han rejste rundt til sine kampe. 

Han chokerede sportsverdenen, da han slog Sonny Liston og blev verdens- 
mester i sværvægt. 

Men næste morgen leverede han et endnu mere overraskende slag, da han 
bekræftede rygterne om sit engagement i Nation of Islam. Denne militante 
sorte separatistiske bevægelse voksede i indflydelse og udfordre Martin Luther 
Kings og borgerrettighedsbevægelsens hegemoni. 

Clays mentor var Malcolm X, Nation of Islams mest karismatiske skikkelse. 

Han meddelte, at han skiftede navn. "Cassius Clay er et slavenavn. Jeg har 
ikke valgt det, og jeg vil ikke have det. Jeg er Muhammad Ali, et frit navn — det 
betyder Guds elskede — og jeg insisterer på, at folk bruger det, når de taler til 
mig og om mig.” 

Som følge af sin radikale aktivitet fordømte Alis hvide sponsorer, bokse- 
autoriteterne og andre ham skarpt for hans mangel på respekt og taknem- 
melighed. 


Militæret 

Ingen kunne slå Ali i ringen, men tre år senere forsøgte det amerikanske mi- 
litær at tøjle ham ved at indkalde ham til at slås i Vietnamkrigen. Alis svar var 
klart og eftertrykkeligt: "Nej, jeg vil ikke tage titusinde miles hjemmefra for at 
hjælpe med at myrde og brænde en anden fattig nation blot for at fortsætte 
hvide slaveherrers dominans af mørkere mennesker verden over.” 

Prisen, Ali betalte, var stor. Han blev dømt af en helt hvid jury for at und- 
drage sig værnepligt og idømt fem års fængsel og en bøde på 10.000 dollars. 
Selv om han faktisk aldrig kom i fængsel, blev truslen hængende, indtil hans 
dom til sidst blev annulleret i juni 1971. 

I mellemtiden var han blevet frataget sine titler og bokse-ledelser over 
hele verden, herunder det britiske Boxing Board of Control, der fratog ham 
hans bokse-licens. 

Alis principfaste holdning var tegn på en voksende stemning af modstand 
mod Vietnamkrigen. 

Ali besluttede at fortsætte med at kæmpe, langt efter at han var over sit 
højdepunkt, men trak sig endelig tilbage efter et ydmygende nederlag mod 
sin tidligere sparringpartner Larry Holmes og den ikke specielt fremragende 
Trevor Berbick i 1980 og 81. På dette tidspunkt led han allerede af de tidlige sta- 
dier af Parkinsons syndrom, der skulle plage ham så dramatisk senere i livet. 

Som det så ofte er tilfældet med radikale skikkelser, har der været et orga- 
niseret forsøg på at genopfinde og sminke Ali. For eksempel blev han valgt til 
at tænde faklen ved åbningen af de Olympiske Lege i Atlanta 1996. 

At give stafetten videre til en ny generation skal symbolisere det olympiske 
ideal, men der var også en bredere betydning. Her i det "dybe Syden” var 
denne sorte mands triumf endnu et eksempel på "den amerikanske drøms” 
vedvarende appel. 

Ali var en fremragende skikkelse i kampen mod racisme, krig og imperia- 
lisme. 

Dette er en forkortet udgave af en nekrolog over Muhammad Ali, læs den 
fulde artikel på socialister.dk/avis/visartikel.asp?art=35273 

Tribunalforeningen: 
Vi undersøger Danmarks kri- 


se, når Folketinget ikke vil 


Irak-Afghanistan Kommissionen blev nedlagt, da Lars 
Løkke dannede regering. 





Af Lene Junker 


Tribunalforeningen blev stiftet i januar 2016 med det for- 
mål at forberede et tribunal til undersøgelse af Danmarks 
deltagelse i krigene i Irak og Afghanistan. 

Johan Kirkmand er formand for foreningen, og besty- 
relsen består af mangeårige antikrigs- og fredsaktivister. 

Det er vigtigt at få svar på følgende spørgsmål: 

Har den danske regering indledt en ulovlig angrebskrig i 
forhold til international og national lovgivning? 

Har den danske regering overtrådt krigens love i Irak og 
Afghanistan? 

Er der ministre, embedsfolk, officerer, soldater eller andre, 
der kan stilles til ansvar? 

Siden Tribunalforeningen blev stiftet, er de begyndt at 
opbygge en medlemskreds, økonomi og at deltage i den 
offentlige debat. 

Resten af året vil der være fokus på fundraising og kon- 
takt til relevante paneldeltagere, vidner og researchere 
med videre. 

Fra 2017 vil tribunalet begynde sit arbejde, og det for- 
ventes af være afsluttet i juni 2018. 


Støt dette arbejde, meld dig ind i Tribunalforeningen. 
Det koster 100 kr. Det kan du gøre ved at finde "Tribu- 
nalforeningen til undersøgelse af Danmarks krige i Irak 
og Afghanistan” på Facebook. 





Tony Blair løj 
om Irakkrigen 


Det skulle tage 13 år og 251.000 dræbte, heraf 160.000- 
180.000 civile drab (iraqboducount.org) før en britisk 
undersøgelse konstaterede, at krigen i Irak var baseret 
på falsk grundlag. 





Af Asbjørn Fleng 


Ifølge den stats-nedsatte Chilcot-rapport var det på et 
fejlagtigt grundlag, at tidligere britiske premierminister 
Tony Blair argumenterede for at gå i krigi Irak. Undersøgel- 
sen konkluderer ikke direkte, at han løj, men konstaterer, 
at Tony Blair vildledte det britiske parlament. 

Otte måneder før krigen startede og før FN's våbenin- 
spektører havde afsluttet deres rapport, skrev Tony Blair 
til George Bush ”Jeg er med dig, uanset hvad”. Da krigen 
skulle til at blive realitet, fik Blair skubbet sin vilje igen- 
nem ved at komme med falske oplysninger til det britiske 
parlament. 

I Storbritannien har Brexit samt at flere politiske le- 
dere er blevet nødt til at trække sig, skabt tumult på den 
politiske scene. Chilcot-rapporten (6. juli) er endnu et 
slag mod magteliten og er med til at styrke den voksende 
politikerlede. 

Irakkrigen var baseret på en løgn, befolkningen betalte 
prisen. I dag er der krig i Syrien og Irak. Byer ligger i ruiner, 
og folk flygter. Det er på tide at stoppe de imperialistiske 
krige og byde husly til de folk, der har mistet deres hjem 
til Vestens bomber. 


BLACK LIVES MATTER 
PROTESTER I KØBENHAVN 


SE 77777 
197777 ACA 

Black Lives Matter-bevægelsen 
startede i USA på baggrund af en 
række brutale mord begået af po- 
litiet på afroamerikanere. 





Af Anders Bæk Simonsen, foto: Anna Wolf 

I Danmark har der over somme- 
ren været indkaldt til to protester. De 
to initiativer har samlet op mod 800 
mennesker på Rådhuspladsen og 
omkring 100 til den anden protest 
foran den amerikanske ambassade. 

Disse protester har været ret ra- 
dikale i deres udtryk og har evnet 
at gøre det centrale til et spørgsmål 
om, at folk med en mørk hudfarve 
alle steder oplever diskrimination 
og racisme. Også i Danmark. 

Begge demonstrationer har væ- 
ret arrangeret af folk, der selv har 
oplevet denne racisme, og de har 
formået at trække deres på netværk. 
Især på Rådhuspladsen så vi en 
meget ung demonstration med folk 
med meget blandet baggrund. 


Ordet revolution blev brugt en del 
gange. Ikke nødvendigvis i en revo- 


Jeg er, 


Dette digt blev læst op til Black 
Lives Matter-demonstrationen i 
København 14. juli, som tiltrak flere 
hundrede til protest mod racisme og 
politimord på sorte i USA og de euro- 
pæske storbyer. Fuldt af indignation 
og håb er det en lille stemningsrap- 
port for bevægelsen. Socialisisk Arbej- 
deravis bringer et uddrag. 





Der lød skud hos min genbo i går, 
to unge blev dræbt fordi de ikke 
havde jakkesæt på 

Tør vi sige højt at de også var sorte, 
tør vi se i øjnene at de ikke var de 
første i år 

Min klassekammerat siger at 
politiet giver hende håb, men der 
lød skud hos min genbo i går, og de 
kriminelle gik stolt derfra i blå 

- Jeg er, fordi vi er, uden jer er jeg 
intet værd 


[...] 


lutionær socialistisk forstand, men 
som begreb om en proces, der mar- 
kerer et klart brud med den hverdag, 
hvor ens hudfarve behandles som 
noget, der begrænser det unikke 
ved det individuelle menneske bag 
skindet. 


Unge, indignerede 

og kampklare 

Det virker som om, atden tiltagende 
racisme i vores samfund har fået 
nogen til at stå imod og udtrykke 
sig offentligt i en afstandtagen over 
for den diskrimination, de mær- 
ker dagligt. Forud for sommerens 
demonstrationer har der været en 
debat i offentligheden om brugen 
af det danske n-ord, og hvordan 
racistiske ytringer pakkes ind i jokes 
og latter. 

Debatten har været rejst af nogle 
de folk, der også har været involve- 
ret i protesterne, og budskabet har 
her været, at ”selvom du ikke nød- 
vendigvis mener noget ondt med 
dine ytringer, så bunder de stadig 
iracisme og gør mig ondt eller ked 





af det”. 

Denne nye radikalisering og debat 
har måske også ført til, at en del folk, 
der ikke før har udtrykt sig politisk 
i en større forsamling fik deres 
mikrofon-debut ved protesterne. 

Et nyt yngre lag af afrodanskere 
og andre med anden baggrund 
udover dansk, opvokset i 00'ernes 
racistiske gylle spredt gennem 
mainstream-medierne og med et 
Dansk Folkeparti, der har været (og 
nu igen er) stamgæst på minister- 
kontorerne, har nu sagt fra, kastet 
sig ind i debatten og er pissevrede 
over, hvordan hudfarve gør dem til 
andenrangsborgere. 

De har helt intuitivt forstået, 
at kampen mod undertrykkelse 
hænger sammen; at kampen for 
sortes rettigheder også er kampen 
mod undertrykkelsen af flygtninge, 
muslimer, kvinder og andre under- 
trykte/minoriteter. 


fordi vi er 


Der lød skud hos min genbo igår, 
men jeg valgte at vende mit hoved 
bort 

Jeg erikke en del af deres lort, jeger 
ikke engang sort, hvorfor i alverden 
skal jeg give en fuck? 

Lad os hellere kaste sten mod 
dem, der kun kan kaste med sten, 
når deres tilværelse atter er blevet 
til en film, hvor myndighederne in- 
struerer din mening, mens de forsat 
lever i en krig 

Det er nemmere, jeg sover bedre, 
jeg har brug for at tro på at systemet 
virker 

- Jeg er fordi vi er, uden jer er ikke 
noget værd 

Vier samlet herien flok, ikke fordi 
vi forsøger at adskille hvid og sort 

Men udelukkende fordi vi er imod, 
at det betyder noget om du er hvid 
eller sort 

Vi er samlet her i flok, fordi vi 


insisterer på at Black Lives Matter, 
indtil den dag hvor din værdi her 
i livet, ikke bestemmes af om du er 
hvid eller sort 

Vi er samlet her i en flok, fordi vi 
har brug for håb 

Om du bor i Soweto, New York, 
Østerbro eller Gøteborg, sender vi 
dig kærlighed som et opråb 

- Jeg er fordi vi er, uden jer er intet 
værd 

[see] 

Der lød et brag hos min genbo 
igår, champagnepropper, deres barn 
fyldte år 

Hun vokser op i en verden fyldt 
med håb, så længe du og jeg insiste- 
rer på at stå sammen i en flok 

- Jeg er, fordi vi er, uden jer er jeg 
ikke noget værd 

Hvad skal socialister mene om den bølge 
af terrorhandlinger, som præger både 
Europa, USA, Mellemøsten og den Indiske 
Halvø? I det herskende klima af frygt, sen- 
sation og, først og fremmest, islamofobi er 
det nemt at miste overblikket. 





Af Charlie Lywood, foto: wikipedia 


Socialister hader, når mennesker mister 
livet, både her og (hvor de fleste dør af ter- 
ror) iresten af verden udenfor Europa. Det 
begræder vi. Men vi skal også forstå, hvad 
der står bag. Og ikke mindst hvordan det 
kan undgås. 

Terror er ikke noget nyt. Længere til- 
bage i historien har terrorhandlinger fra 
undertrykte grupper eller nationalistiske 
bevægelser været mere normen end und- 
tagelsen. 

Det er vigtigt at forstå, at terror er en 
metode, som bruges i en politisk kontekst. 
Enten som hævn, som formodet kim til for- 
andring ved at nedbryde statens modstand 
eller et forhandlingsudspil. 

I Daeshs (IS /ISIS) tilfælde begrundes det 
som hævn for bombning af dem. De tager 
så at sige krigen hjem til dem, som angriber 
dem. "Stop bombning og vi stopper terror” 
er deres budskab. Eksempelvis brugte de 
først terror i Tyrkiet efter, at det ulovlige salg 
af olie fra kalifatet, som blev ført gennem 
Tyrkiets territorium, blev stoppet afTyrkiet. 

Men terror bruges ikke kun af oprørere. 
De forskellige magthavere, som råder over 
masseødelæggelsesvåben, droner og mæg- 
tige hære, der kan sættes ind der, hvor de 
har en interesse, bruger også terror som en 
metode til at opnå politiske fordele. 

Vi kalder det bare ikke ”terror”, da det er 
stater, som udøver det. Men set ud fra den 
befolkning som rammes af for eksempel en 
atombombe i Hiroshima eller tæppebomb- 
ning i Vietnam, så opleves det som terror. 


Hvad skaber terror? 
Socialister tager afstand fra brugen af ter- 
TOT. 

Statsterror, som vores magthavere 
forsvarer som retfærdig, skal afsløres for, 


hvad det er. Det er en måde, hvorpå stater 
fastholder deres magt, adgang til og kontrol 
over markeder og privilegier. Det er magt- 
havernes terror. 

Derimod er terror begået af undertrykte 
nationer og befolkningsgrupper udtryk for, 
at de typisk er totalt militært underlegne i 
forhold til de statsmagter, de står overfor. 
Derfor har socialister altid forsøgt at sætte 
terror ind i et perspektiv. 

Apartheid-systemet skabte ANC i Syd- 
afrika gennem brutal undertrykkelse af det 
sorte flertal. ANC brugte terrorbombninger 
af strategiske industrier og politistationer 
i deres kamp, og mange uskyldige gik også 
til. Det samme gælder IRA i Nordirlands 
kamp for det katolske mindretals rettighe- 
der og samling af Irland. 

Det, som har skabt Daesh i Irak/Syrien 
i moderne tid, er Vestens udsultning og 
smadring af den irakiske stat og indsættelse 
af en sekterisk (shia)regering til at holde 
den tidligere Barth-bevægelse nede. Men 
medvirkende er også Vestens (og Ruslands) 
jagt på olie og geopolitisk indflydelse i Mel- 
lemøsten samt stribevis af bombninger, 
som har dræbt mange, mange flere end 
Daesl” brutale styre og deres tilhængeres 
terror-drab i nogle vestlige lande. 

I øvrigt er 95 % af ofrene for terrorhand- 
linger begået af Daesh foregået i muslimske 
lande og blandt muslimer. 


Mere at sige 

Selv om pilen peger på vores herskende 
klasser som hovedansvarlige for de be- 
tingelser, som fører til terrorhandlinger i 
Vesten, er der mere at sige. 

Sagen er den, at terror er en metode, som 
ligger meget fjernt fra socialisters holdning 
til, hvordan verden kan ændres. Terror 
betyder, at den almindelige befolkning 
bliver skræmt, og det er meget nemmere 
forregeringer at indføre mere militær, politi 
og restriktioner af de friheder, som folk har 
tilkæmpet. 

Terrorhandlinger styrker også det eks- 
treme højre, som vi ser det i dag overalt i 
Europa. Mens hundrede tusinde franske ar- 
bejdere slås mod nye arbejdsmarkedslove, 

er al opmærksomhed rettet mod ”terrori- 
sterne” og kampen mod dem. De samme 
undtagelseslove og beføjelser til politiet, 
som Hollande har indført og forlænget, 
kan nu bruges mod almindelige arbejdere. 


Dehumanisering 

Terror er heller ikke til de bevægelsers for- 
del, som bruger det. Regeringer får meget 
mere magt til at bombe endnu mere, da 
man kan udstille dem, der står bag som ”en 
dødskult” eller barbarer. På denne måde 
lytter færre og færre til de mange gange 
helt forklarlige grunde til, at for eksempel 
Daesh er opstået. 

Søren Espersen kan fremføre argumentet 
om, at de civile i de områder, hvor man 
bomber, må være nødvendige ofre i ”krigen 
mod terror”. På denne måde dehumanise- 
res muslimer i al almindelighed. Og trykket 
mod muslimer i de lande, de er emigreret 
til, styrkes. 

Men der er endnu et argument, som er 
vigtigt: Terror er en handling som begås 
af enkeltpersoner og planlægges i al hem- 
melighed. I sagens natur er der ingen kol- 
lektiviteti dette. Enkeltstående ” helte” -ger- 
ninger, hvor ”helten” oftest dør, er muligvis 
en inspiration til de allerede overbeviste, 
men afskyes af næsten alle andre. 

Tilmed bliver folk lammet af terror og 
vil gerne vise empati for dem, det er gået 
ud over. Derved undergraves muligheden 
for rent faktisk at reflektere over at ændre 
de uretfærdigheder, som eksisterer både i 
Mellemøsten og i de vestlige lande. 

Det er næsten umuligt at rejse en debat 
om, hvorfor terror sker, da ”forståelse” 
bliver forvekslet med ”accept”, og derved 
er man stemplet som terroristsympatisør. 


I mangel af bedre 
Daesh har nemlig ikke noget svar på, 
hvordan de reelle problemer for de arabi- 
ske masser løses. Kalifatet kan ikke skaffe 
elektricitet, rent vand, arbejde, uddannelse, 
god sundhed, afskaffe korruption og ned- 
bryde de sekteriske skel. 

Daesh har en opbakning, fordi andre har 
fejlet. Først og fremmest da det arabiske 

forår i 2011-13 blev slagtet af kontrarevo- 
lution i Egypten. Bevægelsen væltede den 
korrupte og diktatoriske Mubarak og bragte 
Det Muslimske Broderskab til magten, men 
den herskende klasse både i Egypten og 
Saudi Arabien (og deres allierede) ville ikke 
acceptere demokratiets stemme og væltede 
Morsi med et militærkup. 

I dag fordømmer alle det fejlslagne mili- 
tærkup i Tyrkiet, men i Egypten accepteres 
Sissi og hans militær-bødler af USA og 
Vesten. Ikke et eneste ord i fordømmelse 
faldt der. Ikke underligt at mange arabere, 
som gerne vil ændre tingene, ikke giver ret 
meget for Vesten og deres ledere. De be- 
tragtes som hyklere og besættere af mange. 


Desperation 

De seneste ensomme ulves terror mod 
civile i vestlige lande med pistoler, lastbi- 
ler, økser og knive er en konsekvens af to 
ting. Dels en opfordring fra Daesh til deres 
tilhængere om at slå ihjel helt uden skelen 
til, om det er strategisk eller ej. 

Dels at der er en grobund i Vesten for 
denne opfordring. Det betyder ikke at 
Daesh er almægtig, men at desperationen 
er meget stor hos et mindretal af muslimer 
i Vesten. Og specielt hvis de i forvejen ikke 
har så meget at leve for. Så giver ”helte”- 
døden en eller anden form for mening. 

Men det fører ikke til noget andet end 
endnu et nøk til højre og endnu et nøk til 
en mere repressiv stat. 

Svaret mod at bruge terror som metode 
er at bygge bevægelser både herhjemme og 
i Mellemøsten, som bygger på massekamp 
som strategi. 

Det er kun, når vi er mange nok, for- 
enede nok og beslutsomme nok, at vi kan 
møde imperialismens magt med en reel 
modmagt. 

Daesh er svag og kan ikke engang i de 
territorier, som de besidder (som skrumper 
ind) levere det, der er brug for. Derfor er 
deres desperate terroraktioner dømt til at 
mislykkes, men reaktionen på dem sætter 
den virkelige kamp for forandring tilbage. 

Krisen 

Ingen tror længere på, at den økonomiske verdenskrise 
snart er overstået. Det har sat en ny og langt mere 
alvorlig dagsorden både for magthaverne og for alle os 
andre. 

Magthaverne - ”de 1%” - slås indbyrdes. De kæmper 
for deres magt og privilegier. 

Danske kapitalisters svar er at få danske arbejdere 

til at betale for krisen med lønnedgang og angreb på 
velfærd og solidaritet. Europæiske kapitalisters svar er 
at få europæiske arbejdere til at betale. Amerikanske 
OSV. 

Det virker bare ikke. Den enkelte virksomhed - eller 
den enkelte stat - får måske en kortvarig fordel. Men 
når alle skærer ned, bliver konkurrencen bare endnu 
hårdere. 

Krisen er blevet en systemkrise - og dermed en politisk 
krise. 


Modstand 

Selv om deres ”krise-medicin” ikke virker, så rammer 
den hårdt for os andre. Verden over angriber magtha- 
verne uddannelse, løn- og arbejdsforhold, pensioner 
osv. - samtidig med at arbejdsløsheden vokser. 

Det sker, uanset om der er borgerlige eller socialdemo- 
kratiske politikere på taburetterne. 

Den samme krise, der nogle steder får folk til at dukke 
nakken, får andre steder millioner til at protestere, 
demonstrere eller strejke. 


Socialister gør en forskel 

Valget i 2011 lærte os, at forandringen ikke kommer 
fra en ”rød” regering. Den har, ligesom de fleste faglige 
ledere, accepteret kapitalismens nedskærings-logik. 
Håbet om forandring kommer fra de arabiske revolutio- 
ner og masseprotesterne verden over. 

Socialister er aktive i bevægelserne, fordi flere skal 
være aktive, men også for at give dem retning. 

Når nogen siger, at vi først og fremmest skal forhandle 
med magthaverne, siger vi, at vi skal starte med at 
opbygge modstanden fra neden. 

Når nogen siger, at bevægelsen mest handler om en- 
keltspørgsmål, så siger vi, at modstanden mod krig, 
global opvarmning, racisme og undertrykkelse hænger 
sammen. 

Flere organiserede socialister betyder, at vi kan gøre 
bevægelserne stærkere. 


Socialisme eller barbari 

Den økonomiske krise er en systemkrise. Den betyder 
bl.a., at ingen griber ind over for klimakrisen, der truer 
liv og velfærd for milliarder af mennesker. 

Under krisen spredes racismens gift. Og krisen gør risi- 
koen større for, at krigene i Irak, Afghanistan og Libyen 
blot er forvarsler om endnu flere — og større — krige. 
Som det skete efter krisen i 30'erne. 

Vi står ved en historisk korsvej: Vi kan lade kapitalis- 
men fortsætte og opleve et barbarisk rædsels-scenarie 
for os selv og vore efterkommere. 

Eller vi kan følge inspirationen fra de arabiske revolutio- 
ner og masseprotesterne verden over. Vi kan sige nej til 
at betale for krisen og begynde at bygge modstand fra 
neden. 

Masseprotester betyder, at millioner vil begynde at dis- 
kutere, hvad alternativet er til deres fallerede system. 
Internationale Socialister/ISU mener, at verden er rig 
nok til, at alle kan få nok, hvis arbejdere, studerende 
og pensionister overtog samfundet. Hvis vi demokratisk 
og kollektivt besluttede, hvad der skal produceres og 
hvordan, kunne vi skabe en verden for alles behov og 
ikke kun elitens. 

Vi kalder det socialisme - og vi synes det er værd at 
slås for. 


Vil du være med? Vi har brug for dig, og du har brug 
for os, hvis vi skal skabe en anden verden! 








Kapitalismens produktionsmåde 
har skabt sin egen geologiske 
epoke i løbet af de sidste 60 år. 





Af Jens Andersen 

Op gennem 1980'erne blev et 
stigende antal videnskabsfolk be- 
kymrede for, at menneskeheden 
ikke kun skadede lokale miljøer og 
økosystemer, men også var begyndt 
at skade miljøet på et verdensom- 
spændende plan. 

Denne bekymring førte til det 
største og mest komplekse viden- 
skabelige internationale samarbej- 
de nogensinde; Det Internationale 
Geofysiske-Biofysiske Program, 
som involverede tusindvis af viden- 
skabsfolk fra 1990 til 2015. 

Et af de vigtigste resultater af 
programmet har været en mere 
nuanceret forståelse af den glo- 
bale kulstof-cyklus og dens relation 
til klimaforandringer. Allerede i 
1960'erne vidste man, at CO2-ind- 
holdet i atmosfæren var stigende, 
men man vidste ikke, om dette var 
almindeligt, og hvad effekterne af 
det var. 

Kuldioxid i atmosfæren regulerer, 
hvor meget sollys, der trænger igen- 
nem og opvarmer kloden, og hvor 
meget af varmen, der forsvinder 
tilbage i rummet. Alt for meget 
kuldioxid ville gøre jorden for varm 
til, at liv kunne eksistere, ligesom 
Venus. For lidt kuldioxid ville gøre 
den for kold, ligesom Mars. 


Over 400 ppm (parts per mil- 
lion) og stigende… 
I dag ved vi, at CO2-indholdet gen- 
nem mindst de sidste 800.000 år 
har holdt sig indenfor et strengt 
afgrænset interval: aldrig under 180 
ppm ii kolde tider og aldrig over 300 
ppm i varme tider. I dag er CO2- 
indholdet over 400 ppm og stiger 
stadig voldsomt. Dette er et direkte 
resultat af afbrændingen af fossile 
brændstoffer. 

Geologer opdeler jordens historie 


i forskellige epoker. Den pleisto- 
cæne epoke, som var karakteriseret 
ved istider, startede for 2,5 mio. år 
siden. For 11.000 år siden blev den 
erstattet af den holocæne epoke, 
hvor klimaet var varmere og mere 
stabilt. Atmosfærekemiker og no- 
belprisvinder PJ. Crutzen introdu- 
cerede i år 2000 begrebet ”antro- 
pocær', som betyder "menneskets 
tidsalder'. Begrebet er en under- 
stregelse af, hvor store ændringer i 
klimaet mennesket forårsager. 

Først tænkte forskerne det an- 
tropocæne som én samlet udvik- 
ling siden industrialiseringens 
start i 1750, hvor man begyndte 
at afbrænde kul, gas og olie. Den 
nye forskning viser dog at CO2- 
udledningen eksploderede omkring 
1950, og er blevet ved med at vokse 
hurtigere og hurtigere lige siden. 

Ian Angus har skrevet bogen 
"Facing the Anthropocene: Fossil 
Capitalism and the Crisis of the 
Earth System”. Han har undersøgt 
udviklingen inden for produktion 
og forbrug af fossile brændstof- 
fer, udbredelsen af biler i Vesten, 
industrialisering af landbruget, 
virksomhedsmæssig koncentration 
og udvikling af monopoler. 

Det, han kom frem til, var, at 2. 
Verdenskrig accelererede udviklin- 
gen inden for alle disse områder, 
og at kombinationen af disse har 
betydet en stadig accelererende 
udvikling lige siden. Den accelere- 
rende udvikling er ikke kun inden 
for CO2-udledningen, men også 


Kapitalismens klima 


inden for udryddelse af arter, øde- 
læggelse af ozonlaget og fældning 
af skovområder. 


Socialistisk revolution 

Faren ved udviklingen er, at vi kan 
forudsige, at der vilkomme en eller 
anden konsekvens, men at vi ikke 
kan forudsige, hvad den vil være 
eller hvor hurtigt, den vil komme. 
Tidligere troede man, at klimafor- 
andringer skete meget langsomt, 
over årtusinder, men nyere forsk- 
ning har vist, at det oftest er sket 
langt hurtigere. I løbet af få år eller 
årtier. 

Grunden til, at der ikke bliver 
gjort noget ved det er, at de fossile 
brændstoffer er så indgroet en del 
af kapitalismen, at det kun er på et 
teoretisk plan, man kan forestille 
sig en kapitalisme uden fossil af- 
brænding. 

Under kapitalismen rammer 
klimaforandringer skævt, og fat- 
tige vil blive ramt langt værre end 
rige, da en lille bonde eksempelvis 
vil blive ramt langt hårdere af en 
oversvømmelse i hans område end 
et multinationalt selskab, som bare 
kan kradse deres profit ind fra et 
andet område. 

Derfor bliver klimaproblemet 
endnu et argument for socialistisk 
revolution, men det er ikke nok at 
vente på, at det sker. Vi er nødt til 
at kæmpe for alle fremskridt, vi 
overhovedet kan få igennem under 
kapitalismen. 


odstand.org 





&Det er her det sker 


Møderne er åbne for alle inte- 
resserede. 
Møde-emnerne kan ændre sig i 


volution. 


Midtjylland 


IS/U på facebook 


Socialistisk Arbejderavis: face- 


løbet af avisens udgivelsesperi- 
ode. Se de seneste opdateringer 
på socialister.dk/moeder 


København 

Mødes kl. 19.00 i Christians- 
havns Beboerhus, Dronningens- 
gade 34. Kontakt Anders, 3035 
4256, for mere info. 

Torsdag 18.8: Kampen imod de 
rigeste og racistenes regering. 
Torsdag 25.8: 80 året for Den 
spanske borgerkrig. 

Torsdag 1.9: Bryd Fort Europa - 
fri passage til alle. 

Torsdag 8.9: Velfærdsalliancen. 
Torsdag 15.9: Møde i verdens- 
kulturcentret ”Offer eller møn- 
sterbryder”. 

Torsdag 22.9: Den tyske re- 


IS/U på facebook: 


Odense 

Mødes kl. 19.30 i Ungdoms- 
huset, Nørregade 60. Kontakt 
Jens, 2426 8023, for mere info. 
Torsdag 18.8: Velfærdskamp og 
antiracisme i Odense. 

Torsdag 25.8: Europa i krise: 
Brexit og strejker i Frankrig. 
Torsdag 1.9: Socialistisk Arbej- 
deravis. 

Torsdag 8.9: Racisme som kul- 
turkritik. 

Torsdag 15.9: Kapitalisme og 
sexisme. 

Torsdag 22.9: Hvordan fortsæt- 
ter vi velfærdskampen? 
Torsdag 29.9: Studiekreds. 
IS/U Odense på Face- 
book: facebook.com/ 
groups/703272553037371/ 


Kontakt Poul Erik, 2629 1341, 
eller landskontoret, 3535 7603, 
for info om møder og aktiviteter. 


Århus 


Torsdag 25.8: Statskapitalisme 
og de stalinistiske regimer i 
Sovjet og Østeuropa. 

Torsdag 8.9: Terrorens forskel- 
lige ansigter og årsager og 
magthavernes hykleri overfor 
terrorisme. 

Torsdag 22.8: Stik konkurrence- 
staten skråt op! Hvordan stopper 
vi individualiseringen og den 
politiske højredrejning? 

Mødes kl. 19.30 i Studenternes 
Hus, lokale 2.2, Nordre Ring- 
gade 3. Kontakt Hans Erik, 6128 
9615, for mere info. 


book.com/SocialistiskArbej- 
deraAvis 

Internationale Socialister/ISU: 
facebook.com/groups/intsoc/ 


Socialistisk Arbejderavis: facebook.com/SocialistiskArbejderAvis 


DEBAT // DEMONSTRATION // AKTIONER // MØDER // HAPPENINGS // TEORI // DEBAT // DEMONSTRATION 


Internationale Socialister/ISU: facebook.com/groups/intsoc/ 

Den spanske borgerkrig: Kæmp mod 
fascisterne - skab en ny verden 


Revolutionen, hvor de spanske arbejdere 
og bønder gjorde oprør mod et fascistisk 
kup, ligger nu 80 år tilbage. Socialistisk 
Arbejderavis gør status. 





Af Andy Durgan 


Den 18. juli 1936 startede dele af den 
spanske hær et reaktionært kup, bakket op 
af overklassen og den katolske kirke. Inten- 
tionen var at stoppe landets eksperiment 
med demokrati og sociale reformer. 

Borgerkrigen der fulgte blev en af de 
væsentligste begivenheder i det 20. år- 
hundrede. 

For millioner betød nederlaget næsten 
40 års fascisme i Spanien. Men 1936 var 
også begyndelsen på en revolution. Ikke 
blot en mulig måde at besejre fascismen 
på, men også muligheden for en anden 
fremtid i Spanien 

Revolutionen i 1936 blevikke iscenesat af 
radikale mindretal, men var baseret på en 
spontan og bred deltagelse som følge af de 
anarkistiske og socialistiske ideer, der var 
begyndt at slå rødder i den spanske arbej- 
derklasse. Centralt i denne tradition stod 
ideen om at arbejderne skulle tage kontrol 
over deres arbejdspladser. 

Landbrug blev kollektiviseret, og fagfor- 
eningerne oprettede militser til at bekæm- 
pe fascisterne. Antifascistiske komiteer 
organiserede sikkerhed og forsyninger. Be- 
satte bygninger blev lavet om til hospitaler, 
skoler eller restauranter for folket. 

Det var den samlede folkelige og re- 
publikanske modstand, der forvandlede 
statskuppet til en regulær borgerkrig. Der 
bredte sig dog en stor uenighed i de repu- 
blikanske, antifascistiske områder. Uenig- 
heden handlede ikke, som ofte påstået, om 
enten krig eller revolution, men i stedet om, 
hvilken type krig — en traditionel krig eller 
en revolutionær krig. 

På gaderne, arbejdspladserne og på lan- 
det så det ud, som om folket dominerede 
situationen. Men de kontrollerede ikke 
medier, handel, økonomi og frem for alt 
militæret — revolutionen var ufuldstændig. 


Folkefronten 

Den anarkistiske fløj i fronten afviste ska- 
belonen for en revolutionær stat og endte 
med at samarbejde om at genopbygge den 
republikanske stat. I november 1936 gik fire 
anarkistiske ledere ind i den samme folke- 
frontsregering, som senere undergravede 
revolutionen. 

Kampen mod fascismen krævede en 
samlet og forenet venstrefløj. Folkefronten, 
som var dannet før krigen for at forene ar- 
bejder- og middelklassepartierne til forsvar 
for demokratiet, virkede som et logisk svar 
på den forfærdelige trussel fra fascismen. 
Men fremfor at opnå enhed stod Folke- 
fronten i spidsen for en kontrarevolution, 
der voldsomt svækkede den antifascistiske 
kamp. 

Det var ventet, at det liberale republi- 
kanske parti og de moderate socialister, 
på grund af deres modstand imod sociali- 
stisk revolution, ville støtte et kapitalistisk 
demokrati. 

Det kommunistiske parti voksede mar- 
kant i de første måneder af krigen, og 


modsatte sig faktisk revolutionen. Den 
væsentligste grund var, at den kommuni- 
stiske strategi var underlagt Stalins Rus- 
land, der søgte en alliancepartner blandt 
de vestlige demokratier for at bekæmpe 
Nazi-Tyskland. 

Stalin var ikke interesseret i en revolution 
i Spanien og slet ikke en revolution, der ikke 
var under hans kontrol og derfor kunne 
bringe hans mulige alliance i fare. 

På denne måde blev revolutionen og 
dens støtter angrebet i enhedens navn. 
Kontrarevolutionens offensiv kulmine- 
rede i gadekampe i maj 1937, hvor den 
revolutionære venstrefløj blev slået ned, 
og revolutionen sluttede. 

Folkefrontens tilhængere præsenterede 
udadtil krigen som en simpel kamp mellem 
fascisme og demokrati for at vinde støtte 
til krigen fra demokratiske regeringer over 
hele verden. 

Den fascistiske akse, bestående af Tysk- 
land og Italien, sørgede for massiv støtte til 
de spanske fascister. England og Frankrig 
førte derimod en kynisk ikke-interven- 
tions-politik, fordi de på grund af egne 
imperialistisk interesser aldrig ville støtte 
en reel socialistisk stat. Af stormagterne 





støttede kun Rusland det republikanske 
Spanien, hvilket styrkede den kommuni- 
stiske indflydelse. 

Den sovjetiske støtte var ikke uden 
betingelser. De russiske ledere begræn- 
sede revolutionen ved at lægge pres med 
manipulerede våbenpriser. På samme tid 
fandt den store stalinistiske udrensning 
sted i Rusland, og de metoder og den pro- 
paganda, der blev anvendt hertil, blev nu 
eksporteret til Spanien. 


Frivillige 

Der opstod enmassiv solidaritetsbevægelse 
til støtte for republikken. Omkring 35.000 
udenlandske frivillige fra hele verden, de 
fleste af dem arbejdere, tog til Spanien for 
at kæmpe i den internationale brigade. 
Mange af disse frivillige døde i krigen. 

Til trods for at brigadens kommunistiske 
ledelse insisterede på, at deres kamp kun 
var for at forsvare demokratiet, var der 
mange af disse frivillige revolutionære so- 
cialister, som så deres kamp som en del af 
en større kamp for et socialistisk samfund. 

Den generelle militære strategi var meget 
ortodoks og baseret på store offensiver 
som under 1. Verdenskrig. På grund af den 


fascistiske hærs teknologiske overlegenhed 
drænedes republikkens begrænsede res- 
sourcer hurtigt, og mange soldater mistede 
livet. Det endte i en total tilintetgørelse. 

Under Folkefrontens ledelse gik man fra 
demokratisk organiserede militser til en 
mere traditionel militær struktur. Alle ac- 
cepterede, at der var et behov for en samlet 
kommandocentral, men en revolutionær 
hær ville have fastholdt den demokratiske, 
frivillige og militante ånd, som der var i de 
oprindelige militser. 

Af frygt for reaktionen fra de imperiali- 
stiske magter nægtede republikken f.eks. 
at støtte en marokkansk nationalistisk 
opstand i de fascistisk kontrollerede dele 
af de spanske kolonier. Man udnyttede 
af samme grund heller ikke den kontrol, 
man havde over det meste af den spanske 
flåde. Revolutionen kunne ikke spredes, og 
nederlaget bredte sig. 


Alternativer 

Kun det lille revolutionære socialistiske 
parti POUM fremførte en alternativ stra- 
tegi. De argumenterede for en revolutionær 
regering, som var baseret på komiteer af 
arbejdere, bønder, soldater og militsfolk. 

En sådan regering kunne f.eks. have fulgt 
en militær strategi, der ikke var underlagt 
kravet om at vinde opbakning fra de impe- 
rialistiske lande. 

For eksempel ville en sådan strategi have 
modsat sig kollektiviseringen af mindre 
private ejendomme, der sommetider fandt 
sted med magt, men i stedet vist fordele ved 
frivillig kollektivisering i praksis. 

POUM forstod også nødvendigheden 
af at skabe en revolutionær arbejderfront, 
både for at forene de antifascistiske kræfter 
og samtidig forsvare revolutionen. 

For at realisere et revolutionært alter- 
nativ var der ikke kun behov for et korrekt 
program, men også for en organisation 
med tilstrækkelig indflydelse og støtte til 
at lede et angreb på magten og opbygge 
"en anden magt", 

POUM havde ikke selv den tilstrækkelige 
styrke. Så af frygt for at blive isoleret afstod 
de fra at bryde med CNTs ledelse, og f.eks. 
i Catalonien fulgte de anarkisterne ind i 
regeringen. 

Den spanske revolution viser ikke kun, at 
folk kan forandre verden, men også at det 
er nødvendigt at opbygge en revolutionær 
politisk organisation. 


Andy Durgan var historisk rådgiver for 
Ken Loachs film "Land and freedom" om 
den spanske borgerkrig. 

Bliv aktiv I Internationale Socialister: 








hvis du vil være med til at kæmpe for en an- 
den verden. Gå ind på socialister.dk/medlem 
eller duk op til et møde eller et af vores andre 
arrangementer (kalender s. 14 i avisen). Se 
mere eller kontakt os på Internationale So- 
cialister/ISU på facebook. 

